
cflvram  3 anca,  Siegele  munţilor. 

—  Cuvânt  de  pomenire.'  — 

Sire, 

Mărită  Doamnă , 

Alteţe  Regale, 

Prea  Sfinţiile  Voastre , 

Domnilor  Miniştri, 

Iubită  preoţime  şi  iubit  popor. 

Ne- am  adunat  în  jarul  acestui  mormânt  pentru  ca 
să  aducem  prinosul  de  admiraţie,  al  nostru  şi  al  între¬ 
gului  nostru  popor,  eroului  naţional  Avram  lancu. 

Ne  plecăm  frunţile  înaintea  mărimei  sufleteşti  a  băr¬ 
batului,  care  sintetizând  în  fiinţa  sa  aspiraţiile  după  li¬ 
bertate  ale  poporului  său,  s'a  făcut  într'un  mod  atât  de 
strălucit ,  cu  jertfa  vieţii  sale ,  purtătorul  lor. 

Răsărit  din  pătura  vânjoasă  a  ţărănimii  noastre  din 
munţi,  Avram  lancu  a  rămas  în  contact  neîntrerupt  cu 
bătăile  inimii  acesteia.  In  sufletul  lui,  vibrând  de  durere 
la  vederea  suferinţii  fraţilor  săi,  s'a  trezit  cu  putere  ire¬ 
zistibilă  strigătul  după  libertate  al  strămoşilor.  Căci  acest 
strigăt  isvorît  din  sentimentul  superiorităţii  noastre  de 

1  Rostit  la  Ţebea  cu  prilejul  serbărilor  centenarului  naşterii  marelui 
nostru  erou  naţional. 

rasă,  care  şi  reclamă  dreptul  şi  locul  sub  soare,  ti  a  putut 
fi  copleşit  cu  totul  nici  chiar  în  mijlocul  celor  mai  apă¬ 
sătoare  asupriri  din  sufletele  înaintaşilor  noştri.  Şi  de 
câte  ori  lancu  ieşind  din  casa  părinţilor  săi  din  Vidra 
de  sus  îşi  rotea  privirile  pe  culmile  munţilor  împrejmui¬ 
tori,  sufletul  lui  de  vultur  îşi  luă  sborul  către  acele  înăl¬ 
ţimi  ale  idealului  poporului  său,  cari  fi  au  putut  fi  stri¬ 
vite  în  obezile  nedreptăţilor  pământeşti. 

Astfel  pregătit  prin  toată  predestinata  moştenirilor 
seculare,  fia  trebuit  să  sosească  decât  momentul  potrivit 
pentruca  eroul  nostru  să  intre  în  gloriosul  său  rol. 

Şi  momentul  sosi.  Suflul  ideilor  de  libertate  din 
anul  1848,  pornit  din  generoasele  avânturi  ale  Franţei, 
s’a  abătut  şi  asupra  poporului  de  iobagi  a  românilor 
din  Ardeal.  Un  aer  proaspăt  de  primăvară  făcu  să  în¬ 
colţească  din  nou  nădejdea  vie  în  îndreptarea  sorţii  lor. 
In  asemenea  clipe  hotărîtoare  poporul  nostru  a  avut  tot¬ 
deauna  înţelepciunea  de  lipsă  ca  să  se  întoarcă  în  adân¬ 
curile  conştiinţa  sale,  să  se  mărturisească  înaintea  desti¬ 
nului  său  şi,  regăsindu-se  în  întregimea  aspiraţiilor  sale, 
să-şi  croiască  drumul  de  urmat  în  viitor. 

a  fost  şi  atunci.  Programul  vestit  în  auzul  lumii 
întregi ,  pe  câmpia  libertăţii  de  lângă  Blaj,  n'a  fost  numai 
o  creaţiune  a  purtătorilor  de  cuvânt  din  memorabila  zi 
de  3/15  Mai,  ci  a  fost  plămădit  din  suferinţele  şi  fră¬ 
mântările,  din  aspiraţiile  şi  revendicările  celor  40,000  de 
ţărani,  cari  erau  prezenţi  acolo  şi  ale  tuturor  fraţilor  lor 
pe  cari  îi  reprezentau  în  impunătoarea  adunare. 

lancu  era  de  faţă,  în  fruntea  Moţilor  săi,  împrăştiind 
prin  cuvântul  său  hotârît  şi  prin  puterea  cuceritoare  a 
personalităţii  sale  entuziasm  şi  ‘încredere. 

El  vedea  limpede,  că  numai  prin  luptă  şi  jertfă  putea 
fi  dusă  la  izbândă  marea  cauză  a  neamului.  Şi  n'a  stat 
un  moment  la  îndoială  cu  privire  la  ceeace  eră  de  făcut. 

întors  în  munţi  el  chemă  în  jurul  său  poporul  şi-l 
organiză.  La  sunetul  de  alarmă  al  tulnicelor  de  prin  toate 
satele  şi  ascunzişurile  munţilor  se  adunară  roiuri  de  ţă¬ 
rani  împrejurul  viteazului  lor  căpitan;  sub  ordinele  lui  se 

formă  «loagărul»  şi  se  trezi  vitejia  străbună.  Uneltele  de 
lucru  —  aceste  nedespărţite  tovarăşe  de  robie  ale  ţăranului 
—  se  prefăcură  dinţi  odată  în  arme  de  luptă ,  ca  să-şi 
apere  « sărăcia  şi  nevoile  'şi  neamul ».  De  aici  înainte  şi 
până  la  înfrângerea  vrăşmaşului ,  viaţa  lai  Iancu  ii  a  fost 
decât  un  şir  neîntrerupt  de  lupte  şi  biruinţe  glorioase. 

Nici  sfârşitul  tragic  a  lui  tioria,  nici  mulţimea  duş¬ 
manului ,  nici  lipsurile  şi  mizeriile  de  tot  felul  n’au  fost 
în  stare  sd-i  înfrângă  curajul  şi  să  abată  din  calea  bi¬ 
ruinţelor  sale  pe  acest  mare  suflet  de  viteaz.  Atunci  s'a  do¬ 
vedit,  că  dragostea  de  neam  e  cea  mai  înaltă  şcoală  a 
strategiei,  iar  spiritul  de  jertfă  şi  devotamentul  cătră  drep¬ 
tatea  cauzei  apărate  sunt  arme  mai  puternice  decât  plum¬ 
bul  puştilor  şi  decât  oţelul  tunurilor.  Hatvani,  Kemeny, 
Vasvâry  şi  toţi  cari  au  încercat  ori  au  reuşit  chiar  să 
pătrundă  pentru  o  clipă  în  cetatea  munţilor,  s’au  izbit  de 
vitejia  dârză  a  lui  Iancu.  Ca  şi  în  vremile  cele  grele  ale 
trecutului,  aşa  şi  de  data  aceasta,  munţii  au  fost  adăpo¬ 
stul  sigur  şi  cuibul  din  care  şoimii  Moţilor  lui  Iancu  r£au 
putut  fi  scoşi.  Iar  tovarăşii  lui  de  luptă  —  ca  şi  de  altfel 
ai  tuturor  eroilor  noştri  naţionali  —  au  fost  cu  deose¬ 
bire  preoţii.  Cu  crucea  şi  cu  spada  deopotrivă  îşi  apărau 
păstorii  turma,  cu  qle  cărei  nevoi  s'au  ştiut  face  una  în 
toată  bună  vremea.  Această  împrejurare  a  stors  de  pe 
buzele  poporului  versul: 

Sus  pe  vârful  dealului 
In  tabăra  lanţului 
De  trei  zile,  de  trei  nopţi 
Cânt  'o  sută  de  preoţi 
Şi  se  roagă  şi  se  ’nchlnă 
Pentru  tabăra  română. 

Numele  lui  popa  Balint,  popa  Groza,  popa  Vlăduţ, 
Fodorean,  Gomboş  şi  a  celoralalţi  slujitori  la  altarul  nea¬ 
mului  din  vremea  aceea,  vor  rămânea  nedespărţite  de  a 
lui  Iancu  şi  de  luptele  lui.  De  sigur  şi  anturajul  acesta 
de  « preoţi  cu  crucea  'n  frunte »  îi  va  fi  inspirat  încre¬ 
derea  neînduplecată  în  izbânda  finală  a  cauzei  pentru 
care  luptă.  Câtă  revărsare  de  avânt  eră  în  această  luptă 

o  dovedeşte  şi  faptul  că  duşmanii  lai  lancu  nu  odată  au 
ajuns  la  acel  punct  de  groază  şi  desnădejde  care  li- a  stors 
admiraţia  pentru  «. popii »  luptători  în  tabăra  eroului  no¬ 
stru.  El  însuşi  a  fost  un  luptător  creştin,  cu  credinţă  în 
dreptatea  cea  sfântă  a  lui  Dumnezeu,  pe  care  a  voii  să 
o  coboare  în  mijlocul  poporului  său.  La  realizarea  ace¬ 
stui  ideal  al  său  lancu  nu  s'a  pus  la  adăpost  pe  sine, 
jertfind  numai  pe  alţii,  ci  a  purtat  el  însuşi  mai  mult 
decât  oricine  povara  sufletească  şi  trupească  a  marelui 
gând  ce-l  însufleţeâ. 

lancu  nu  eră  omul  care  să  se  oprească  la  jumătatea 
drumului  când  eră  vorba  de  fericirea  neamului  său.  Astfel 
el  nu  s’a  ocupat  numai  de  soartea  românilor  ardeleni,  ci 
în  sufletul  lui  a  existat  concepţia  independenţii  naţiunii 
întregi  şi  idealul  unităţii  naţionale  pe  care  o  avem  astăzi. 
In  tabăra  lui  din  munţi  venise  boierul  Golescu  şi  înflă- 
târâtul  istoric  Bălcescu,  care  purtă  în  mintea  sa  planul 
istoriei  lui  Mihai  Viteazul  şi  credinţa  în  reînvierea  unităţii 
tuturor  Românilor.  Cum  îşi  vor  fi  destăinuit  unul  altuia 
sufletele  aceşti  mari  români,  arzând  de  dragoste  pentru 
binele  neamului  lor ! 

Dar  cu  cât  mai  mare-i  eră  avântul  cu  care  s'a 
aruncat  în  luptă  şi  cu  cât  mai  sinceră  i  eră  încrederea  în 
dreptatea  cauzei  pe  care  o  apără,  cu  atât  mai  amară  a 
fost  desamăgirea  ce  a  îndurat-o  pe  urmă  nobilul  suflet 
a  lui  lancu.  Se  pare  că  aşă  este  întocmită  rânduiala 
morală  în  lumea  aceasta ,  ca  jertfă  nu  prin  răsplată  ome¬ 
nească  să  triumfe,  ci  prin  sămânţa  pe  care  ea  o  aruncă 
şi  o  face  să  rodească  în  suflete.  Şi  jertfa  lui  lancu  rodi. 
Dintr’ânsa  se  alimentă,  ca  dintr'un  izvor  cu  apă  întări¬ 
toare,  conştiinţa  naţională  care  avu  să  reziste  împotriva 
ingratitudinei  împăratului  dela  Viena  şi  a  năpăstuirii 
ungureşti  —  până  în  clasul  în  care  sosi  şi  pentru  noi 
dreptatea  izbăvitoare  a  lui  Dumnezeu.  Minunată  este 
arătarea  aceasta  dreptăţii  in  istorie :  Cam  răsplăteşte  ea 
suferinţa  şi  face  să  rodească  jertfa  ! 

lată,  la  o  sută  de  ani  dela  naşterea  marelui  erou, 
în  triumfătoarele  accente  ale  marelui  Astăzi  cu  bu- 

curie ,  Românilor,  veniţi!*  tie-arn  adunat  din  toate 
unghiurile  patriei  să-i  aducem ,  la  mormântul  lui ,  vestea 
cea  bună  a  libertăţii  şi  a  întregirii  neamului!  Şi  iată 
gloriosul  nostru  Rege  liberator ,  care  a  prezidat  marea 
jertfă  a  izbânzii,  îi  aduce  prinosul  recunoştinţa  care  i-a 
fost  refuzat  în  viaţă.  Pătrunşi  de  emoţia  acestei  clipe 
înălţătoare,  Vă  rugăm  Majestate,  să  primiţi  omagiul  dra¬ 
gostei  şi  a  profundului  nostru  devotament  ce  Vi  l  păstrăm 
ca  împăratului  dreptăţii  noastre! 

Duhul  lui  Iancu  rămână  de-apururi  în  inima  popo¬ 
rului  nostru,  ca  o  întărire  pentru  cei  şovăelnici,  ca  un 
vecinie  îndemn  spre  jertfă  a  tuturora  şi  ca  o  călăuză 
bună  în  vremile  grele  de  cari  nu  este  scutită  soartea  nici 
unui  popor.  Cu  St  să  umplem  inimile  şi  închinându  ne 
înaintea  umbrei  marelui  erou ,  să-i  zicem: 

Iancule  mare. 

Bravule  tare , 

Cu  noi  să  fii!! 

Nicolae , 

_  mitropolit  al  Ardealului 


înapoi,  la  apostolie! 

sau 

Portiţele  canonice  ale  Statutului  Organic. 

(Urmare.) 

3.  O  altă  expresiune  a  biocratismului  nostru  este,  că  Ia 
noi  nu  s’a  introdus,  ca  la  alte  administraţii  lumeşti,  sistemul 
blanchetar  al  rapoartelor. 

Sunt  adecă  chestiuni,  cari,  avându-şi  o  stabilitate,  ca  de 
exemplu  datele  statistice,  cari  se  cer  cu  formulare  de-a  gata  ar 
puteâ  fi  cuprinse  în  rapoarte  rubricate,  prin  ce  s’ar  înlesni  mult 
şi  munca  şi  orientarea  în  centrele  noastre  bisericeşti,  în  unele 
privinţe. 

«Senatele»  singuratice  ale  Consistoareldr  ar  avea  să  se 
îngrijească,  fiecare,  de  întocmirea  unor  atari  formulare. 

Simplificarea  hieratismului  şi  reducerea  lui  la  ogaşele  in¬ 
tereselor  vieţii  bisericeşti  în  sens  propriu,  e  o  problemă  arză- 

toare,  ce  priveşte  foarte  de  aproape  biserica  şi  îndeplinirea  ro¬ 
sturilor  ei  din  lume. 

Problema  aceasta  a  pasionat  Sinodul  nostru  eparhial 
dela  1909,  când  Senatul  şcolar  eră  copleşit  de  îndatoriri  ce  is- 
vorau  din  interminabilele  asalturi  ale  politicei  ungureşti  asupra 
şcoalelor  noastre  confesionale.  Atunci  s'a  votat  din  partea  Si¬ 
nodului  eparhial  concluzul  Nr.  79/1909,  de  cuprinsul  următor: 
Considerând  Înmulţirea  agendelor  administrative  dela  Consistor, 
la  resortul  şcolar,  Consistorul  se  însărcinează  a  compune  un 
Regulament  pentru  simplificarea  administraţiei,  după  norma  sim¬ 
plificării  făcută  în  administraţia  Statului. 

Regulamentul  nu  s’a  făcut,  pentrucă  nu  se  puteâ  concepe 
şi  înfăptui  o  simplificare  parţială,  la  un  singur  senat.  Signatura 
simplificării  însă  este  dată,  şi  a  sosit  vremea  să  se  insiste  pentru 
ca  simplicarea  să  se  facă  pe  întreagă  scara  vieţii  administrative 
din  eparhie:  sus  şi  jos  de  o  potrivă. 

Lucrările  de  simplificare  trebuesc  începute  în  însuşi  centrul 
eparhiei,  la  Consistor. 

lată,  anume,  cam  în  ce  chip  s’ar  puteâ  începe  acest  lucru: 

O  comisiune  să  fie  încredinţată,  într’un  termin  hotărît,  a 
prezentă  un  proiect  de  simplificarea  sistemului  de  corespon¬ 
denţă  şi  de  rezolvire  a  actelor  consistoriale;  din  comisie  să  facă 
parte  asesorii-referenţi  ai  Consistorului  şi  asesorii  onorari  con¬ 
sistoriali,  cari  cunosc  administraţia  politică.  Comisiunea  aceasta 
ar  aveâ  să  fixeze  un  sistem  cât  mai  expeditiv  de  administraţie; 
operatul  acela  ar  trebui  trecut  prin  Consistor  şi  supus  Sinodului 
eparhial  spre  încuviinţare  sau  şi  numai  pentru  al  supune  unei 
revizii,  lăsând  Consistorului  dreptul  de  al  vota  in  definitiv  şi 
de  al  pune  în  aplicare. 

Paralel  cu  această  lucrare  şi  chiar  şi  înainte  de  înfăptuirea 
ei,  s’ar  puteâ  întinde  atenţia  celor  în  drept  cam  la  următoarele 
lucruri :  Începând  dela  Episcopul  diecezan  şi  trecând  pela  refe¬ 
renţi  şi  până  la  cancelaria  consistorială,  să  fie  fiecare  degajat 
de  munca  ce  s’ar  părea  de  prisos. 

Iată  cum:  Nu  înţeleg,  de  ex.  de  ce  Episcopul  diecezan 
este  împovărat  —  sau  se  împovărează  însuşi  —  cu  aceea  că, 
după  ce  primeşte  corespondenţa  pentru  Consistor,  să  scrie  cu 
mâna  proprie  datul  intrării  pe  fiecare  hârtie  ce  intră  la  Con¬ 
sistor. 

Nu  s’ar  putea  face  acest  serviciu  cu  stampila,  care  există 
deja,  de  cătră  protocolistul  consistorial,  care  înregistrează  acetele  P1 

Apoi  ce  înţeles  are,  ca  Episcopul  să  fie  molestat  de  re¬ 
ferenţi  şi  cu  cele  mai  elementare  referade,  prin  care  se  cere  de 
ex.  o  simplă  adjustare  din  partea  oficiilor  bisericeşti  subalterne 
ale  Consistoruiui?  Ce  înţeles  are,  ca  asemenea  referade,  cari  nu 
conţin  nimic  «meritorie»  şi  nu  înseamnă  o  deriziune- în  fondul 
.chestiunei,  să  le  iscălească  Episcopul/  odată  când  Ie  prezintă 
referenţii,  a  doua  oară  când  hârtiile  sunt  purizate  şi  gata  de 
expediat?  Aceasta  înseamnă  o  zadarnică  pierdere  de  vreme  şi 
o  substragere  atât  a  referenţilor,  cât  mai  ales  a  Episcopului, 
dela  alte  lucruri  mai  bune,  pe  cari  le-ar  puteâ  săvârşi  în  aceeaşi 
vreme.  Nu  s’ar  puteâ  oare,  ca  asemenea  adjustări  de  acte  să 
le  facă  numai  singuri  referenţii? 

Pun  această  chestiune  nu  numai  pentru  cruţarea  şi  şi  mai 
buna  întrebuinţare  a  timpului,  care  e  cu  atât  mai  scump,  cu  cât 
indatoririle  de  birou  sunt  mai  multe,  ci  şi  din  motivul  următor: 
Referenţii  consistoriali  sunt  de  regulă  oameni  mai  selecţi,  cari 
şi  altmintrea  şi-au  asumat,  prin  jurământul  oficios  prestat,  o  ră¬ 
spundere  morală  şi  chiar  disciplinară  pentru  felini  cum  îşi  vor 
implini  datorinţele.  Dar  în  aceeaşi  vreme,  când  surit  sigur  că 
nu  se  va  găsi  referent,  care  să  nu  appleze  la  experienţa  Epi¬ 
scopului  său,  când  se  va  simţi  prea  puţin  orientat,  tot  atunci 
nu  maş  puteâ  împăcâ  cu  un  alt  lucru.  Acest  lucru  este,  ca,  pentru 
chestiuni  bagatele,  să  i  se  răpească  Episcopului  eparhial  timpul, 
pe  care  ar  puteâ  să-l  petreacă  cu  alte  lucrări,  din  domeniul 
ce-i  este  rezervat  prin  canoane  şi  prin  §  23  pct.  13  şi  §  85  din 
Statutul  organic,  de  a  lucră  mijlocit  —  prin  organele  constitu¬ 
ţionale  —  şi  mai  ales  nemijlocit,  pentru  sporirea  religiosităţii  şi 
a  luminării  preoţimei  şi  a  poporului  şi  pentru  disciplinarea  ca¬ 
nonică  a  celor  ce  propagă  desfrâul  între  creştini.  In  această 
categorie  ar  veni  de  ex.  activitatea  literară- bisericească  şi  mai 
ales  pastorală  a  Episcopilor  noştri.  (Dacă  nu  ne  vom  Împrieteni 
cu  un  asemenea  gând,  nici  nu  vom  aveâ  atari  Episcopi.) 

Şi,  poate,  s’ar  găsi  şi  alte  modalităţi  pentru  degajarea  Epi- 
scopilor  eparhiali,  ca  de  pildă,  dacă  s’ar  pune  in  aplicare  —  nu 
cu  o  sferă  limitată  de  competenţă  —  dispoziţia  din  Statutul 


1  La  unele  eparhii  aşa  se  purcede.  —  N.  R. 

organic  (§  118).  Aceasta  adecă  dă  voie,  ca  prezidiul  în  senatul 
şcolar  şi  în  cel  epitropesc  dela  Consistoarele  eparhiale,  să-l 
poală  duce  nu  numai  episcopul  ci,  din  încredinţarea  acestuia, 
câte  un  asesor  de  al  acelor  senate,  fie  ei  preot  sau  mirean. 

Eu,  unul,  văd,  în  aceasta  dispoziţiune  statutară  un  lucru 
de  un  profund  înţeles  şi  de  o  înaltă  importanţă  bisericească. 
Episcopul,  legat  fiind  de  îndatoririle  spirituale  bisericeşti  într’un 
mod  mai  strâns  decât  de  grijile  economice  şi  culturale  ale  epar¬ 
hiei,  nu  poate  lipsi  dela  cele  dintâiu,  dar,  când  o  cere  necesi¬ 
tatea  se  poate  înlocui  la  rezolvirea  chestiunilor  de  ordinul 
al  doilea. 

Necesitatea  acestei  degajări,  de  care  vorbeşte  Statutul  nostru 
organic  dată,  este  prin  însăşi  misiunea  episcopului,  de  a  fi,  după 
canonul  39  apostolesc  întâi  de  toate  şi  per  eminenţiam  organul 
căruia  i  s’a  încredinţat  norodul  Domnului  şi  dela  care  va  să 
ceară  Domnul  cuvântul  —  socoteala  —  pentru  sufletul  lor. 
Această  putere  şi  această  răspundere  morală,  Statutul  organic 
nu  le-a  micşorat  întru  nimic;  facultăţile  şi  atribuţiile  canonice 
de  acţiune  şi  de  răspunderi  pentru  omisiunile  ierarhiei  în  ce 
priveşte  chivernisirea  misiunei  Episcopilor  ca  supremi  învăţători 
şi  preoţi,  nu  au  fost  «constituţionaiizate»  de  Statutul  organic. 
Au  deci,  întreagă  şi  neatinsă  puterea  de  acţiune  şi  răspunderea 
pentru  omisiuni,  în  aceste  privinţe.  Constituţia  noastră  statutară 
întemeiată  pe  principiul  diviziunei  muncei  şi  a  răspunderilor 
în  cele  administrative,  tocmai  acestei  concepţii  ii  slujeşte,  ca 
episcopul  să  fie  degajat,  în  sarcinile  factorilor  şi  organelor  de 
constituţie  nouă,  de  o  seamă  de  îndatoriri,  tocmai  pentru  ca 
să  poată  trăi  episcopatul  mai  liber  şi  neimpedecat,  pentru  cea¬ 
laltă  misiune  a  sa,  spirituală  şi  pur  canonică,  ce  nici  nu  poate 
fi  trecută  în  atribuţia  organelor  noastre  constituţionale  de  azi. 

Iată,  dar,  cărui  scop  trebue  să-i  slujească  gândul  de  a  ne 
revizui  sistemul  birocratic-administrativ  de  azi,  ca  adecă  epis¬ 
copia,  care  la  noi  a  fost  interpretată  până  aci  aproape  cu  de¬ 
săvârşire  ca  o  diregătorie  administrativă  in  sens  birocratic,  să 
se  ridice  din  nou  Ia  treapta  de  Apostolie  ce  este  ea  după 
dogma  Bisericii,  şi  ce  trebue  să  fie  duoă  necesităţile  cărora  are 
să  răspundă  această  Apostolie. 

Eu,  unul,  cel  puţin  în  acest  sens  cuprind  tendenţa  Sta- 

tutului  organic  (§  118)  şi  mai  ales  dispoziţiile  sale,  pe  cari  le-am 
numit  «portiţe  canonice»  ale  organizaţiei  noastre  bisericeşti. 

N’ar  îi  aşâ  dar  altceva  de  făcut,  decât  să  ne  armonizăm 
concepţia  tn  acest  sens  despre  conducerea  centrelor  noastre 
bisericeşti,  şi  să  ne  punem  Regulamentele  bisericeşti  în  deplină 
consonanţă  cu  acest  principia  din  Statutul  organic.  Da,  —  căci 
totuşi  e  prea  nedemn  lucru  şi  nepotrivit,  ca  activitatea  episco- 
pească  la  noi,  pe  lângă  două-trei  pastorale  la  an,  şi  pe  lângă 
deslegarea  inpedimentelor  canonice  matrimoniale  să  se  exau- 
rieze  în  lucruri,  pe  cari  nu  le  resimte  sufleteşte  lumea  din  afară, 
iurma  cuvântătoare  a  supremului  păstor  din  dieceză.  Primirea 
şi  desfacerea  poştei  Consistoarelor,  prezidiarea  şedinţelor  Con¬ 
sistoriale,  contrasemnarea  ori  căror  referade  şi  purizate  fără  de 
importanţă  ş.  a.  de  acest  fel:  nu  sunt,  totuşi,  lucruri  de  ajuns 
spre  a  răspunde  misiunei  apostolice,  sau  spre  a  imortaliza  nu¬ 
mele  unui  episcop  din  zilele  noastre. 

In  aceste  mari  vremuri,  de  adânci  prefaceri  trebue  ca  şi 
noi,  în  Biserică,  să  căutăm  alte  cărări  de  activitate  şi  de  afir¬ 
mare,  chiar  pentru  toate  organele  bisericeşti,  —  cărări  ce  duc 
înspre  misiunea  Bisericii  de  a  înfluinţâ  şi  călăuzi  sufletele  cătră 
idealurile,  cari  durere,  tocmai  sub  ochii  noştri,  încep  a-şi  pierde 
din  preţul  ce  lise  cuvine. 

In  chipul  acesta,  ţinta  noastră  trebue  să  fie,  ca: 

4.  Regimul  paragrafilor  să  facă  loc  regimului  sufletelor. 

Că  regimul  de  paragrafi  ne-a  copleşit  cu  desăvârşire  viaţa 
bisericească  constituţională  statutară,  numai  suferă  vr’o  îndoială 
cât  de  mică  măcar.  Şi,  in  parte,  e  şi  justificată  aceasta  abera- 
ţiune  între  condiţiile  maştere.  In  cari  am  trăit:  într’o  sărăcie 
materială  grozavă  şi  fără  de  posibilitatea  de  a  ne  creiâ  un  cler 
cult  în  sensul  propriu  bisericesc  al  cuvântului.  Şi  dacă  între 
atari  împrejurări,  a  rămas  necultivat  din  destul  domeniul  spi- 
ritual-canonic  al  vieţii  noastre  bisericeşti,  avem  de  a  face  numai 
cu  o  consecinţă  logică  şi  firească  a  stărilor  noastre  maştere. 
Nelogic  şi  nefiresc  însă  este  un  lucru  numai,  că  în  privinţa  ară¬ 
tată  nu  s’a  desvoltat  nici  când  maximul  forţelor  ce  le  aveam  şi 
puteau  fi  puse  în  serviciul  vieţii  spirituale,  a  Bisericii  ca  insti- 
tuţiune,  şi  în  al  vieţii  religioase-morale  a  credincioşilor. 

Că  nici  alţii  n’au  lucrat  mult  mai  mult  şi  mai  bine  decât 

noi,  in  această  privinţă  nu  este  o  mângăere  şi  mai  ales,  nu  este 
o  scuză. 

Iată  de  pildă:  învăţământul  religios,  privit  in  expresia  sa 
superioară,  ca  Învăţământ  teologic,  şi  ca  predare  a  Iui  în  pătura 
de  jos  a  credincioşilor.  Câte  lipsuri  nu  a  reprezentat  şi  nu  re¬ 
prezintă  şi  azi  acest  învăţământ? 

Conştiinţa  acestei  misiuni  didactice- bisericeşti,  câtă  au 
avut-o  antecesorii  din  epoca  statutară,  a  fost  întunecată  şi  înlo¬ 
cuită  cu  grijile  pur  administrative;  catedrele  noastre  teologice, 
cari  formau  transiţie  în  jos  spre  slujba  de  protopop,  şi  chiar 
şi  de  parohi  la  sate  până  bine  de  curând,  nu  şi-au  eiuptat  o 
stabilitate  şi  prestigiul  moral  ce  li  se  cuveniâ.  Erâ  logic  deci, 
ca  nici  cultivarea  fiitoritor  preoţi  şi  pentru  misiunea  lor  didac¬ 
tică  să  nu  atingă  măsura  cuvenită,  şi  ca  amvoaneie  noastre  dela 
sate  să  fie  şi  ele  bătute  de  prav,  întocmai  ca  amvoaneie  cate¬ 
dralelor!  Pe  lângă  aceasta  de  câte  şi  mai  câte  lacune  nu  a  su¬ 
ferit  însuşi  învăţământul  religios  al  poporului  nostru,  din  pri¬ 
cina  defectuosităţii  învăţământului  teologic  şi  fiindcă  regimul 
diecezan,  in  cursul  vremurilor,  nu  a  pus  o  grije  sistematică  şi^ 
consecventă,  de  a  menajâ  instrucţia  religioasă  pela  sate. 

Şi  atunci,  nu  e  prea  de  mirare,  că  sectarii  se  încuibă  prin 
satele  şi  chiar  prin  oraşele  noastre  de  reşedinţe  episcopeşti. 
Pentrucă  ceeace  nu  s’a  angajat  Biserica  să  facă  să  împace  ne¬ 
cesităţile  sufleteşti,  prin  cuvinte  de  învăţătură  religioasă  —  vin 
să  faca  sectarii,  şi  să  ne  tragă  terenul  de  sub  picioare. 

Şi  acesta  este  un  proces  firesc  şi  logic,  în  raport  cu  con¬ 
diţiile  noastre  de  viaţă  de  până  acîl 

Altă  chestiune  de  supremă  importanţă  dar  tot  pe  atâta  de 
neglijată  la  noi  este:  misiunea  pastorală,  care  trebuie  menajată 
în  strânsă  legătură  cu  predicarea  lui  Hristos  în  şcoale  şi  Bise¬ 
rici,  în  mijlocul  poporului. 

Misiunea  pastorală  defectuoasă  de  până  aci  îşi  are  şi  ea 
explicaţia  în  aceleaşi  pricini,  de  care  vorbirăm  mai  sus.  Nu  le 
mai  repeţim. 

Preoţii  noştri  de  sate,  recrutaţi  cum  i-am  putut  şi  instruiţi 
defectuos  în  seminarele  noastre  de  până  aci,  au  fost  trimişi  la 
sate,  în  mediul  pe  care  trebuiau  ei  să-l  ridice,  dar  care  de  fapt 
i-a  înghiţit  şi  asimilat  pe  ei  înşişi,  de  foarte  multe  ori.  I-a  în- 

ghiţit  şi  asimilat  rustificându-se  mulţi  încă  şi  din  pricina»  că 
guvernele  diecezane  pasionate  de  probleme  constituţionale  şi 
administrative  precum  şi  de  partea  gospodărească  a  vieţii  bise¬ 
riceşti  în  mai  mare  măsură  decât  de  problemele  vieţii  spirituale 
a  clerului  şi  a  poporului,  n’au  ştiut  să  se  pună  în  calea  acestui 
proces  destructiv  şi  să  organizeze  un  front  cultural  şi  moral  ce 
eră  de  dorit. 

In  epoca  statutară  a  noastră,  dela  Şaguna  incoaci,  n’am 
mai  avut  episcopi,  cari  să  mai  pună  preţ  pe  cartea  bisericească, 
scriind  sau  cel  puţin  făcând  propagandă  mai  sistematică  pentru 
împretinirea  clerului  nostru  cu  cartea,  singurul  razim,  prin  care 
cineva,  chiar  şi  în  mijlocul  vieţii  rustice,  să  şi  poată  păstră  echi¬ 
librul  cultural  şi  să  se  cultive  prin  sine  însuşi,  în  serviciul  mi- 
siunei  sale. 

Iată  de  ce  bibliotecile  noastre  parohiale  nu  satisfac  nici 
astăzi  necesităţile  de  această  natură  ale  clerului  nostru  pastoral, 
Şi  cum  să  avem  atari  biblioteci,  când  nici  măcar  episcopii 
noştri,  cel  puţin  unii  din  ei,  nu  au  simţit  nevoia  de  a-şi  formă 
şi  desvoltâ  bibliotecile  eparhiale? 

Dar  şi  mai  mult,  decât  această  scădere,  s’a  resimţit  în 
viaţa  noastră  bisericească  lipsa  mijloacelor  de  cultivare  ale  cle¬ 
rului  pastoral  fie  în  cadrele  organizaţiei  sale  a  parte  (în  Aso¬ 
ciaţie  a  clerului,  care  ideie  a  răsbit  d’abiâ  acum  în  zilele  noa¬ 
stre),  fie  în  cadrele  unor  anumite  conferenţe  preoţeşti,  tractuale 
măcar,  pe  cari  trebuiâ  să  le  pună  la  cale  guvernele  noastre 
diecezane. 

Dacă,  după  dogmă,  preoţii  din  serviciul  pastoral  sunt  tri¬ 
mişii  şi  înlocuitorii  Episcopului,  atunci,  în  realitatea  vieţii  s’ar  fi 
cuvenit,  ca  guvernele  diecezane  să  pună  grije  sistematică  pe 
cultivarea  clerului  pastoral,  —  după  trimiterea  lui  la  sate,  —  pe 
calea  conferenţelor  preoţeşti  măcar. 

Conferenţe  de  acestea,  sub  conducerea  înşişi  Episcopilor 
lor,  eră  o  veche  obişnuinţă  în  biserica  ortodoxă.  Idea  lor  insă, 
a  fost  perdută  în  cursul  vremii;  iar  când  a  fost  pusă  în  practică 
de  pildă  în  mitropolia  noastră,  ele  nu  au  fost  cultivate  Ia  fel  In 
toate  eparhiile.  Astăzi  le  vedem  pe  aceste,  reînviind  în  o  formă 
nouă,  în  forma  cursurilor  pastorale,  iniţiate  în  arhidieceză  în 
curs  de  câteva  săptămâni,  cu  conferenţiari  selecţi  din  cler,  între 
cari  Mitropolitul  îşi  face  în  primul  loc  datoria. 

Nu  mă  gândesc  să  fac  recriminări  nimănui,  ci  să  ridic 
chestiuni,  cari  trebuesc  învrednicite  de  atenţia  cuvenită  cel  puţin 
de  acum  nainte,  când  am  ajuns  la  libertate  şi  la  —  deplina  da¬ 
torie  de  a  căută  cărările  de  reculegere  faţă  de  trecut,  şi  de  o 
sănătoasă  îndrumare  a  vieţii  noastre  bisericeşti  din  viitor. 

Această  reculegere  însă  nu  poate  urmă,  decât  numai  în 
sensul  reînvierii  spiritului  de  a  învăţă  al  bisericii  şi  prin  or¬ 
ganizarea  nouă  a  păstoririi1  în  sens  spiritualizat,  atât  a  po¬ 
porului,  prin  clerul  pastoral,  cât  şi  a  însuşi  clerului,  prin  chlrl- 
arhi  şi  prin  însuşi  episcopul  nostru.  De  abiâ  când  vom  fi  păşit 
cu  regimentele  bisericeşti  diecezane  şi  cu  întreg  clerul  pastoral 
pe  acest  teren  de  activitate,  vom  putea  zice,  că  biserica  noastră 
îşi  îndeplineşte  rostul  său  pozitiv:  de  a  lumină,  sfinţi  şi  călăuzi 
sufletele  credincioşilor  ei,  până  atunci  însă  din  contră,  numai 
vom  dormită,  chiar  şi  în  ciuda  vieţii  noastre  de  nouă-constituţie 
statutară,  cum  dormitează  şi  alţii  din  jurul  nostru  deşi  nu  sunt 
înghiţiţi  de  probleme  de  constituţie  ale  organizaţiei  lor. 

Dar,  pe  lângă  această  lăture  pozitivă  sau  adevărat  edifi¬ 
catoare  â  vieţii  bisericeşti,  mai  sunt  şi  anumite  rosturî  negative 
sau  profilactice,  adecă  de  apărare  în  faţa  incursiunilor  celor  de 
alte  credinţe.  In  această  privinţă,  secole  dea  rândul,  biserica 
noastră  a  fost  cel  mai  prielnic  teren  de  proselitism  pentru  alţii. 
Da,  fiindcă  eram  încătuşaţi  în  legi  nedrepte  de  cătră  duşmanii 
externi  ai  biserici  şi  neamului  nostru.  Şi  fiindcă,  dinlăuntru]  nostru 
nu  avea  destule  mijloace  materiale  (un  fond  religionar  al  orto¬ 
doxiei  şi  pentru  apărarea  ei)  şi  nici  altfel  de  împrejurări  priel¬ 
nice  pentru  a  ne  apără.  Iar  acum,  mai  nou,  sub  scutul  nouilor 
referinţe  politice,  ne  năpădesc  sectarii,  mai  întâi  sufleteşte,  pen- 
truca  mai  apoi  distrugerea  sufletească  pricinuită  de  ei  să  se 
resimtă  şi  în  viaţa  politică  şi  de  stat. 

Cu  drept  cuvânt  trebue  aşâ  dar  să  ne  gândim  —  şi  statul 
să  ne  înţeleagă  şi  sprijinească  la  realizarea  unui  serviciu  mi¬ 
sionar  intern,  nu  cu  gânduri  de  agresiune,  ci  numai  şi  numai 
de  apărare  în  faţa  multiplelor  influenţe  stricăcioase  din  afară. 

1  Ce  cărări  şi  metoade  trebuie  să-şi  aleagă  păstorirea  din  zilele 
noastre,  ni  arată  de  ex.  păr.  arhimandrit  iuliu  Scriban,  in  studiul  său  pa¬ 
storal,  publicat  în  timpul  din  urmă  în  «Revista  teologică»  dela  Sibiiu. 

Deviza  noastră,  a  acelora  cari  vrem  fericirea  neamului  şi  a 
ţării  prin  menajarea  intereselor  sufleteşti,  trebue  să  fie,  aşâ  dar : 
Reculegerea  bisericii  şi  "întregirea  aparatului  ei  constituţional  şi 
administrativ  de  astăzi  prin  reînvierea  spiriritului  ei  didacticei 
prin  organizarea  desăvârşită  a  activităţii  ei  pastorale  şi  misionare. 

(Urmează).  Dr.  Gh.  Ciutaandu,  asesor  consist.,  Arad. 


Cui,  Cum  şi  Ce  trebuie  să  predice  preotul 

ortodox. 

Ne-am  încercat  să  prindem  în  forma  unui  titlu  in¬ 
terogativ  o  chestiune  de  cel  mai  esenţial  interes  pentru 
lucrarea  pastorală  atât  de  imperios  cerută  în  aceste 
vremi  preotului  român  ortodox. 

Cui  trebuie  să  predicăm  I 

In  desvoltarea  răspunsului  nostru  vom  aveâ  în  ve¬ 
dere  în  primul  rând  gradele  psihologice  de  receptivitate 
ale  diferitelor  pături  sociale  —  potrivit  culturii,  educaţiei 
şi  mediului  social  înconjurător. 

Cum  trebuie  să  predicăm  e  al  doilea  aspect  al  che¬ 
stiunii  care  ne  preocupă  şi  vizează  mijloacele  de  care 
ne  vom  folosi  pentru  a  realiză  o  predică  adevărată  — 
adecă  o  predică  misionară;  şi  ce  trebuie  să  predicăm ,  ul¬ 
timul  aspect  ai  chestiunii,  care  se  referă  la  materialul 
pe  care  trebue  să-l  prelucrăm,  ca  să-l  putem  pune  sub¬ 
stanţial  la  îndemâna  sufletelor  credincioşilor,  adecă  la 
problemele  care  frământă  gândul  şi  mai  ales  conştiinţa 
păstoriţilor  noştri. 

* 

In  veacul  nostru  circulaţia  ideilor  este  foarte  ra¬ 
pidă.  Mijloacele  de  transport  poartă  nu  numai  gândul 
scris,  în  forma  publicaţiilor,  ci  chiar  pe  gânditor  la  de¬ 
părtări  foarte  mari  —  aşâ  se  explică  numărul  extraor¬ 
dinar  de  conferenţe  care  se  ţin  azi  cu  o  uşurinţă  şi 
un  antrenament  aproape  sportiv  în  toată  lumea. 

Gratuitatea  intrării  este  un  mijloc  comod  de  a  momi 
euriositatea  publicului,  care  —  lucru  foarte  ciudat  — 

la  noi  nu  se  prea  pasionează  totuşi  de  viaţa  ideilor,  ceiace 
înseamnă  că  ne  democratizăm  încet  şi  numai  la  supra¬ 
faţă  —  de  oarece  în  ţările  democratice,  în  înţelesul  real 
al  cuvântului,  participarea  la  viaţa  spirituală  a  lumii 
pare  a  fi  ceva  foarte  firesc  şi  foarte  curent.  Aproape 
jumătate  din  ceeace  tipăresc  azi  diferitele  edituri  străine 
e  material  vorbit  în  public.  Publicul  acesta  însă  e  foarte 
variat  şi  foarte  capricios.  Capriciile  lui  sunt  însă  dovada 
diferenţelor  sufleteşti  şi  a  deosebitelor  lui  preferinţe  in¬ 
telectuale. 

Ieşit  din  straturi  sociale  deosebite  şi  rezonanţele 
lui  sufleteşti  sunt  deosebite  ca  intensitate. 

Chiar  între  membrii  —  să  zicem  —  aceleiaş  clase 
sociale  sunt,  peste  identitatea  formală  a  titlurilor  de  cul¬ 
tură,  deosebiri  de  esenţă  culturală  —  de  pildă  doi  pro¬ 
fesori  de  universitate  —  vrea  să  zică  oameni  care  au 
străbătut  toată  scara  intelectualităţii  şi  se  presupune  nu 
numai  în  latura  specialităţii  stricte,  ci  şi  în  acele  ale 
culturii  generale  —  adecă  a  culturii  de  perspectivă  — 
unul  şi-a  zidit  munca  şi  idealurile  pe  concepţii  spiritua¬ 
liste,  altul  pe  concepţia  materialistă. 

Deci  şi  vribraţiile  lor  sufleteşti  sunt  cu  totul  deo¬ 
sebite.  Vrea  să  zică  la  deosebirile  eredităţii  se  adaugă 
deosebirile  culturii  luate  în  sensul  concepţiei  ce  o  are 
cineva  despre  viaţă  în  general.  In  linii  generale  însă 
putem  distinge  câteva  grupuri  sociale  oarecum  precis 
diferenţiate:  1.  Grupul  aristocrat  —  în  care  înţelegem 
aristocraţii  de  naştere  şi  avere  şi  pe  cei  de  cultură  şi 
bun  simt.  2.  Grupul  Burghez ,  alcătuit  din  lucrători,  ne¬ 
gustori  şi  oameni  fără  ocupaţie.  3.  Grupul  ţărănesc ,  în 
care  intră  plugarii,  adecă  micii  proprietari  de  pământ. 
Aceste  trei  mari  grupe  se  pot  şi  ele  subdivizâ  în  grupa 
celor  ce  au  crezut  cândva  şi  în  grupa  celor  ce  păstrează 
neutralitate  în  chestia  de  credinţă. 

Grupa  celor  ce  cred  e  formată  1)  din  oameni  simpli, 
cari  cred  pentrucă  aşa  au  pomenit  —  e  grupa  credin¬ 
cioşilor  din  spirit  conservativ ,  a  credincioşilor  în  virtutea 
inerţiei  şi  2)  din  oameni  care  şi-au  statornicit  atitudinea 

lor  religioasă  pe  principii  scoase  din  experinţa  vieţii, 
sau  pe  datele  revelaţiei  făcute  conştiinţei  lor,  sunt  cre¬ 
dincioşii  din  convingere  personală. 

Grupa  celor  ce  nu  cred  e  alcătuită  din  1)  oameni 
induşi  în  eroare  de  o  pretinsă  filozofie  —  superficială 
şi  inferioară  ca  fond  de  cugetare  —  şi  pe  care  îi  numim 
pozitivişti,  atei,  liber  cugetători ,  materiatişti ,  agnostici  etc. 
şi  2)  din  oameni  izbiţi  de  grave  căderi  şi  compromisuri 
morale  şi  care  neagă  pentru  a  şi  narcotiza  conştiinţa 
pentru  a-şi  anestezia  simţul  răspunderii. ..  3)  din  oameni 
anormali  —  incapabili  de  a  şi  determină  o  atitudine  şi 
de  a  luă  vre-o  hotărîre. 

Grupa  celor  ce  au  crezut  cândva  este  formată  din 
apostaţi  —  din  renegaţi.  Apostasia  lor  e  provocată  în 
majoritatea  cazurilor  ae  mamonism  şi  imoralitate.  Intră 
însă  şi  oameni  răniţi  de  dureri  iremediabile  —  de  multe- 
ori  văduve,  orfani  etc. 

Grupa  neutrilor  —  e  alcătuită  din  oameni  lipsiţi  fie 
de  personalitate,  fie  de  sensibilitate,  fie  de  sinceritate. 
Sunt  toţi  cetăţeni  ai  Laodiceei  lâncede,  de  care  ne  vor¬ 
beşte  Apocalipsa. 

Neutralitatea  lor  poate  fi  determinată  şi  de  anu¬ 
mite  opurtunităţi  materiale  şi  sociale  —  şi  aceasta  mai 
ales  în  ţările  în  care  sunt  mai  acute  conflictele  con¬ 
fesionale. 

Negativismul  religios  şi  neutralitatea  bântue  mai 
mult  culmile  piramidei  sociale.  Apostasia  şi  relaxarea 
religioasă  în  lumea  de  mijloc,  iar  spiritul  religios  con¬ 
servativ  trăeşte  într’o  mică  parte  din  pătura  de  mijloc 
şi  mai  în  toată  massa  rurală;  toate  grupele  însă  se  iden¬ 
tifică  într’un  singur  moment  al  vieţii  lor:  în  momentul 
Sf.  botez.  Educaţia  familiară  provoacă  schisme  simţi¬ 
toare,  iar  din  clasa  I  primară  distanţa  socială  începe  să 
se  afirme  cu  oarecare  brutalitate. 

Dela  legătura  aceasta  inconştientă  din  clipa  Sf. 
botez,  îi  mai  soîdarizează  limba,  interesele  şi  idealul  na¬ 
ţional  comun. 

Rămâne  singură  biserica,  ca  o  instituţie  care  impune 
tuturor  aceleaşi  obligaţiuni  morale  şi  religioase  şi  prin 
care  se  poate  realiză  nu  numai  solidaritatea  socială  ci 
mai  ales  fraternitatea  creştină  —  ceeace  este  concept  mai 
viu  mai  cuprinzător  şi  mai  creator  decât  conceptul  so¬ 
lidarităţii.  Ea  însă  trebuie  să-şi  afirme  drepturile  şi  să-şi 
susţină  dezideratele  ei  în  faţa  mulţimilor,  ca  să  le  adune 
în  jurul  altarelor  ei  —  prin  mijloace  de  convingere.  Preotul 
creştin  trebuie  să  ştie  deci  cui  predică,  adecă  să  ştie  ce 
formaţie  sufletească  are  şi  cărei  vocaţii  şi-a  închinat  viaţa 
fiecare  individ  în  parte  —  căci  predica  e  un  admirabil 
mijloc  de  convingere  şi  de  orientare  morală  a  omului. 

Predicatorul  deci  trebue  să-şi  cunoască  auditorul 
biografic ,  în  înţelesul  deplin  al  cuvântului.  Câte  atenţii 
aparent  încordate  şi  subjugate  de  predica  noastră  nu 
sunt  decât  o  mască  de  circumstanţă,  menită  să  ascundă 
adevăratul  fond  sufletesc,  care  e  total  strein  de  preocu¬ 
pările  pe  care  le  îmbrăţişează  predica  noastră. 

Pe  unii  îi  interesează  forma  predicii  noastre,  altora 
le  atrage  curiositatea,  atitudinea  şi  gesturile  noastre,  mulţi 
vin  deadreptul  cu  ideia  preconcepută  că  nu  poate  fi 
nimic  interesant  într’o  predică  şi  pe  aceia  îi  vedem  ple¬ 
când  unul  câte  unul,  când  preotul  urcă  în  amvon  — 
foarte  puţini  îşi  deschid  conştiinţa  pentru  însămânţare 
evanghelică  şi  pentru  şi  mai  puţinii  predica  e  şi  un 
prilej  de  răscolire  sufletească  şi  verificare  a  sincerităţii 
lor  religioase. 

Mă  gândesc,  că  nu  poate  fi  vorba  de  predică  ade¬ 
vărată,  dacă  nu  se  operează  în  preot  o  transpoziţie  su¬ 
fletească  —  adecă  să  se  pună  într’un  moment  dat  în 
contact  spiritual  cu  auditorii  săi,  să  le  urmărească  şi  să  le 
suprindă  chiar  stările  lor  sufleteşti,  pentruca  —  asemenea 
unui  doctor  care  dă  leacul  potrivit  diagnosticului  —  şi 
el  în  predică  să  mulţumească  toate  conştiinţele  şi  să  le 
umple  cu  puterea  lui  Hristos  (a  Duhului  care  nu  se 
stinge). 

Predicatorul  trebue  să  fie  un  adânc  cunoscător  de 
oameni;  şi  prin  sfânta  taină  a  mărturisirii  el  are  foarte 

mult  de  învăţat  în  ce  priveşte  viaţa  profundă,  nevăzută 
şi  atât  de  schimbătoare  a  sufletului  omenesc. 

Un  psiholog  experimental  —  iată  prima  condiţie  pe 
care  trebuie  s’o  îndeplinească  preotul,  ca  să  ştie  cui  să 
predice  Evanghelia  şi  să  o  poată  astfel  predică  din  plin 
şi  cu  rod  tuturora. 

Vizitele  pastorale  sunt  un  minunat  mijloc  de  cu¬ 
noaştere  a  celor  cărora  le  predici.  Prin  caracterul  lor 
intim  ele  isbutesc  să  deshidă  sufletul  credinciosului,  fără 
timiditatea  şi  emoţia  care  uneori  însoţeşte  sf.  spove¬ 
danie,  ca  pe-o  carte  în  care  poţi  răsfoi  în  voie  şi  ceti 
unde-ţi  place. 

E  bine  să  şti,  cu  cine  e  credinciosul  în  legături  de 
rudenie.  Câte  surprize  n’am  avut  în  lucrarea  mea  pa¬ 
storală  din  pricină  că  nu  am  cunoscut  acest  lucru  şi 
câte  lămuriri  de  cel  mai  viu  interes  pentru  orientarea 
lucrului  nu  mi-au  adus  mai  apoi. 

Dar  nu  numai  legăturile  lui  de  familie  —  ci  şi  le¬ 
găturile  lui  Sociale. 

.  De  un  netăgăduit  folos  în  documentarea  personală 
a  preotului  este  să  ştie  ce  cărţi  ceteşte ,  ce  distracţii  pre¬ 
feră  şi  ce  preocupări  mai  statornice  are  în  afară  de  in- 
deletnicirile  profesionale  —  şi  cum  îşi  gospodăreşte  casa. 

Aceasta  pentru  adul(i.  Cu  copii  însă  trebuie  să 
facă  neapărat  cunoştinţă  la  şcoală  —  şi  în  orele  de  ca¬ 
tehism  la  Biserică.  Ei  sunt  nădejdea  păstoriei  noastre. 
Din  frumuseţile  cu  care  vom  umplea  acum  sufletele  lor 
fragede,  ne  vom  încunună  trudele  noastre  părinteşti  la 
capătul  vieţii  şi  al  ostenelelor  noastre. 

Cât  de  oportune  sunt  vizitele  de  condolenţe  la  câ- 
tăva  vreme  după  înmormântarea  unei  fiinţe  dragi  dintr’o 
familie,  poate  spune  numai  cel  ce  a  încercat  să  le  facă. 

Atunci  sufletul  e  mai  liniştit  —  durerea  s’a  mai  po¬ 
tolit  şi  omul  şi  a  venit  mari  în  fire.  A  început  să  uite 
puţin  —  adecă  a  intrat  din  nou  în  rânduiala  cuminte 
şi  normală  a  firii  —  care  nu  sacrifică  nici  odată  reali¬ 
tatea  în  hatârul  visului  şi  iluziei.  Ei  bine,  câte  deşer¬ 
tăciuni  şi  nemernicii  nu  a  scos  durerea  la  mal  din  stră- 

fundurile  sufletului  —  aşâ  cum  scoate  furtuna  scoicile 
mării  pe  ţărm  —  vin’o  tu  predicator  şi  toarnă  binecu¬ 
vântarea  mângâierii  şi  strecoară  în  inimă  grăuntele  de 
adevăr,  în  locul  mincinoaselor  închipuiri  pe  care  le-a 
expulzat  durerea  pentru  un  moment,  ca  să  nu  se  mai 
întoarcă  odată  cu  acel  reflux  —  care  în  clipe  de  du¬ 
rere  —  poartă  numele  de  resemnare. 

Câte  cerbicii  şi  trufii  nu  am  văzut  frângându*se  şi 
făcânduse  praf  în  preajma  unui  cosciug  1  Predicatorul 
vine  îa  timp  să  fâlfâie  înaintea  celui  răpus  de  durere, 
stindardul  nădejdilor  creştine. 

In  felul  acesta  vom  şti  cui  predicăm  —  căci  vom  şti 
ce  minţi,  ce  simţiri,  ce  conştiinţe  şi  ce  puteri  de  vo¬ 
inţe  ne  stau  înainte  —  adecă  vom  şti  cu  ce  rezistenţe 
sufleteşti  avem  să  ne  luptăm  şi  deci  cu  ce  arme  trebue 
să  ne  echipăm. 

Preotul  deci  e  chemat  să  predice  fraţilor  lui  frum- 
seţea  şi  realităţile  unei  vieţi  pe  care  el  n’o  cunoaşte 
numai  teoretic  şi  profesional  ci  experimental  —  ceeace 
înseamnă  că  trebuie  să  aibă  el  însuşi  ceeace  vom  numi 
competenţă  spirituală,  iar  din  punctul  de  vedere  al  obiec¬ 
tului  asupra  căruia  îşi  proiectează  competenţa  lui  spiri¬ 
tuală  —  trebuie  să  aibă  şi  o  largă  competinţâ  umană 
şi  socială  —  adecă  să  poată  descifra  fără  greutate  su¬ 
fletul  omenesc,  atât  de  variat  şi  de  complex. 

EI  trebuie  să  predice  bogaţilor  şi  săracilor,  învă¬ 
ţaţilor,  negustorilor,  industriaşilor  şi  plugarilor  —  băr¬ 
baţilor  şi  femeilor,  mamelor  şi  copiilor,  că  viaţa  e  cu 
atât  mai  vrednică  de  trăit,  cu  cât  e  mai  adânc  spiritua¬ 
lizată  adecă  mai  aproape  de  Dumnezeu  cu  sufletul  ei. 

Filosofului  cu  mintea  umbrită  de  indoeli  trebuie 
să-i  cunoască  slăbiciunile  sistemului,  ca  să-i  poată  de¬ 
monstra  inutilitatea  filosofiei  care  aduce  amurguri  în 
viaţă  în  loc  de  răsărituri  şi  care  stinge  bucuria  de  a 
trăi  şi  seacă  sănătosul  optimism  al  aspiraţiilor  ideale. 

Bogatului  îi  va  pune  la  îndemână  ogoarele  pe  care 
avuţia  Iui  poate  rodi  şi  pentru  vecinicie,  indicându-i 
funcţiunile  morale  pe  care  le  poate  avea  capitalul  lui 

material,  exemplificându-i  că  sunt  capitaluri  materiale 
care  pot  şi  trebuie  să  creeze  rente  spirituale. 

Săracului  îi  va  turnă  în  suflet  nădejdea  care  se 
leagă  de  munca  dârză  şi  cinstită,  arătându-i  că  şi  pentru 
cl  sunt  înălţări  în  lumea  aceasta,  în  care  chipul  smereniei 
care  luptă  e  mai  rar  şi  mai  frumos,  decât  chipul  trufiei 
care  trândăveşte. 

Negustorului  îi  va  spune  că  orice  poate  vinde  în 
lumea  aceasta  —  numai  conştiinţa  nu  şi  că  ori  ce  poate 
«cumpără  numai  păcate  să  nu  cumpere.  Că  din  toate 
darurile  lăsate  de  Dumnezeu  sufletul  nu  se  poate  ne¬ 
gocia,  căci  el  e  un  bun  inalienabil ,  pe  care  trebuie  să-l  în¬ 
credinţăm  odată,  măcar  dacă  nu  împodobit  de  prea  mari 
virtuţi,  cel  puţin  simplu  şi  curat  cum.  ne-am  născut  cu  el. 

Pe  industriaş  îl  va  povăţui  să  fie  şi  lucrător  de 
unelte  de  rai  —  căci  armele  răsboiului  sunt  turnate  în 
arsenalele  iadului  —  şi  lumea  nu  trăeşte  pentru  ucidere 
ci  pentru  nemurire,  prin  virtuţile  răbdării  care  creaza. 

Plugarului  îi  va  pune  în  faţă  brazda  nouă  şi  atât 
de  nearată  a  sufletului  care  trebuie  însămânţat  cu  vir¬ 
tute,  pentrucă  zadarnic  sporesc  lanurile,  dacă  nu  cresc 
şi  sufletele  oamenilor. 

Bărbaţilor  şi  soţiilor  le  va  spune,  că  există  şi  o 
paternitate  şi  o  maternitate  spirituală  —  care  se  exercită 
prin  cultura  şi  educaţia  pe  care  o  dau  copiilor. 

Iar  copiilor  le  va  şopti,  că  ei  sunt  şi  fii  ai  lui 
£>umnezeu  şi  deci  fraţi  ai  Mântuitorului  pe  care  trebue 
să-l  iubească  cu  toată  iubirea  cu  care-şi  iubesc  părinţii 
şi  fraţii  lor  după  trup. 

lată  câtor  categorii  de  oameni  —  are  să  predice 
preotul ;  şi  cât  de  greu  lucru  este  acesta  —  se  vede  din 
multiplicitatea  firilor  şi  diferinţele  de  naştere,  de  cultură, 
de  mediu  şi  de  aspiraţii,  care  fac  din  masa  credincio¬ 
şilor  un  teren  atât  de  eterogen  şi  care  trebue  lucrat  cu 
metodă,  cu  tact,  cu  răbdare  şi  cu  pricepere,  ca  ei  să  se 
poată  armoniza  în  ritmul  imperativelor  Evangheliei  şi 
aspiraţiilor  eterne  ale  vieţii. 

Preot  Dr.  Or.  Cristescu. 

Clipe  de  recii!  ea  ere. 

„încetaţi  de  a  face  rău“. 

(Isaăa,  1,  1.©.) 

Sub  zăpada  din  Februarie  se  pregăteşte  haina  pri- 
măvăratică  a  pământului.  Natura  doreşte  viaţă.  Viaţă 
nouă  în  iarba  uscată  a  câmpului!  Viaţă  nouă  în  mu¬ 
gurul  amorţit  al  lăstarului !  Viaţă  nouă  în  omul  primenit 
prin  baia  botezului!  De  ce  oare  are  loc  moartea  în 
mijlocul  unei  naturi  dornice  de  viaţă?  Nu  e  moartea 
un  rău  dăunător  vieţii?  Nu.  Natura,  nu  poate  dăinui 
decât  înoindu-se  neîncetat!  Simţi  şi  tu,  cetitorule,  şi¬ 
roiul  de  înoire  trecând  prin  tine  dela  Hristos  spre  fraţii 
tăi,  spre  omenirea  întreagă? 

Priveşti  Natura?  O  vezi  că  iubeşte  viaţa ?  Te 
întrebi  îngândurat:  de  ce  au  loc  ciclonii  şi  cutremurile  ? 
Nu  cercetă  aceste  legi.  Cutremurele  şi  ciclonii,  blocurile 
de  gheaţă  şi  curenţii  de  apă  fac  parte  din  ordinea  na- 
turei.  Nu  te  minună  dar,  că  Dumnezeu  a  îngăduit  răul 
în  lume,  fiindcă  planurile  Lui  de  bunătate  se  aduc  la 
îndeplinire  printr’o  ordine,  pe  care  noi  n’o  înţelegem. 
Tu  crezi  că,  «dacă  Dumnezeu  e  bun,  se  contrazice  El 
prin  fenomenul  răului  fizic  în  lume  ?  Nu.  Pentrucă  răul 
fizic  şi  moral  s’a  produs  în  lume  prin  abuzul  libertăţii 
omeneşti,  este  deci  o  consecinţă  a  răului  moral  sau  a 
păcatului.  Dumnezeu  admite  răul  fizic,  ca  orice  rău  în 
genere,  fiindcă  răul  cuprinde  în  germene  puterea  bi¬ 
nelui;  poate  vindeca  pe  oameni  de  păcate,  să-i  în¬ 
drepte  la  cele  bune».  (Clement  Alexandrinul.) 

Avea  dreptate  Rosseau  când  scriâîn  «Emil»  al  său: 
«Omul  care  n’ar  cunoaşte  durerea,  n’ar  cunoaşte  nici 
înduioşarea  omenirei  nici  dulceaţa  compătimirii;  inima 
lui  n’ar  fi  mişcată  de  nimic,  el  n’ar  fi  sociabil,  ar  fi  un 
monstru  printre  semenii  săi».  Socoteşte  dar  de  ce  a 
lăsat  Dumnezeu,  ca  neapărat  răul  să  însoţească  binele! 
In  natură  nu  este  nedreptate.  Cum?  Când  cei  mai  buni 
oameni  pier  în  răsboiu,  când  cei  mai  iscusiţi  şi  mai 

abili  lucratori  pier  în  accidente,  asta  înseamnă,  că  nu  e 
nedreaptă  natura?  Câţi  oameni  buni  n’au  murit  în  de¬ 
raierea  dela  Vintileanca?  Da.  Dar  nu  natura  e  vino¬ 
vată  de  nebăgare  de  seamă  a  oamenilor.  «Suferi  pen¬ 
trucă  eşti  în  neregulă,  pentrucă  ai  călcat  legea  fiinţei 
tale,  şi  dacă  vrei  să  scapi  de  suferinţă,  numai  decât  sau 
mai  târziu,  trebue  să  intri  cu  orice  chip  în  regulă». 
Nu  în  natură  sau  în  Dumnezeu  e  origina  răului,  ci  în 
creaturi.  Dumnezeu  a  făcut  toate  fiinţele  bune,  dar  fiin¬ 
ţele  cele  mai  înalte  au  fost  înzestrate  cu  putere  de  a 
alege.  Ele  puteau,  să  aleagă  între  ascultarea  şi  neascul¬ 
tarea  de  Dumnezeu.  Intre  fiinţele  cele  mai  înalte,  satana 
din  voe  liberă  a  ales  neascultarea.  Şi,  fiindcă  totul  a 
fost  creat  de  Dumnezeu  şi  diavolul  s’a  făcut  singur 
-autorul  căderii  —  dela  Dumnezeu  —  atât  pentru  el 
cât  şi  pentru  alţi»,  cu  drept  cuvânt  sfânta  Scriptură  nu¬ 
meşte  pe  aceea  cari  rămân  îu  cădere,  fii  ai  diavolului 
Si  îngeri  ai  celui  rău».  (Irineu,  în:  «Advesus  Haereses».) 
Putem  dar  să  ne  întrebăm:  De  ce  a  părăsit  satana  bi¬ 
nele  şi  de  ce  Adam  a  ascultat  de  satana?  Fiindcă,  şi 
uinul  şi  altul,  puteau  alege  între  bine  şi  între  rău.  Deci 
dacă  cel  dintâi  om  a  ales  răul,  tot  neamul  omenesc  a 
călcat  pe  urmele  lui.  Ce  piatră  de  poticnire  pentru  multe 
rsuflete!  De  ce  să  suferim  noi  pentru  greşaiele  înainta¬ 
şilor?  Pentrucă  am  moştenit  dela  ei  şi  cele  bune  şi 
vcele  rele.  Dacă  moşteneşti  numai  rele,  eşti  ameninţat 
să  dispari  prin  tine  singur  sau  prin  urmaşii  tăi.  Alcoo¬ 
licii,  sifiliticii,  epilepticii  dispar  prin  faptul  că  nu  lasă 
-moştenitor.  De  aceea  Isaia  strigă  în  mijlocul  lui  Jsrail: 
« înceta ţi  de  a  face  rău ».  Acesta  e  îndemnul  progre¬ 
sului  moral.  Fiţi  buni  cu  toţi  îndeamnă  apostolul,  iar 
pentru  Tagore,  a  fi  bun  înseamnă  a  trăi  viaţa  tuturor. 
N’ai  nici  o  grijă.  «Răul  nu  poate,  să  oprească  viaţa  din 
cursul  eî  şi  ca  un  tâlhar  de  drumul  mare,  să  i  răpească 
avutul.  Răul  trebue  să  evolueze  necontenit  spre  bine, 
-el  nu  poate  sta  în  loc,  să  lupte  împotriva  universului. 
Dacă  răul  cel  mai  mic  ar  putea  să  rămână  undeva  ne- 
stânjenit,  el  s’ar  vâri  şi  ar  roade  existenţa,  până  în  ui- 

timiie  ei  rădăcini.  Dar,  aşa  cum  e  omul,  nu  poate  crede 
serios  în  rău,  cum  nu  poate  crede,  că  strunele  dela 
vioară  ar  fi  făcute  numai,  ca  să  tortureze  simţurile  cu 
sunete  disarmonice,  deşi  cu  ajutorul  statisticilor  s’ar 
putea  dovedi  matematic,  că  ele  produc  mai  multe  scâr- 
ţăeli  decât  sunete  melodioase  şi  că  Ia  un  violonist  bun 
există  mii  de  violonişti  fără  îndemânare»  (Tagore,  în 
«Sadhana»).  Zadarnic  suspini  după  lumea  fericirilor  în¬ 
chipuite  de  fantazia  ta !  «Dumnezeu  nu  face  ceeace 
ar  fi  putut  să  facă,  sau  ceeace  am  fi  gândit  noi,  ci 
aceea  ce  singur  voeşte,  conform  raţiunei  sale  prea  înalte. 
Dar  ceeace  a  făcut  El  corespunde  şi  conlucră  la  per¬ 
fecţiunea  întregului,  căci,  altfel,  lumea  n’ar  puteă  fi  lu¬ 
crarea  Iui  Dumnezeu,  căci  El,  ca  şi  spiritul  omenesc, 
poate  produce  numai  ce  e  apropiat  şi  înrudit  cu  sine».. 
Răul  dar  nu  este  opera  lui  Dumnezeu,  ci  opera  liberă; 
a  omului  căzut  în  păcat.  Nu  Dumnezeu  e  vinovat 
că  omul  a  căzut  din  cinstea  de  a  fi  «gloria  univer¬ 
sului».  Cu  tot  dreptul  ripostează  senatorul  francez  Le- 
gouve:  «Dumnezeu,  n’ar  fi  Dumnezeu,  adică  fiinţa 
dreaptă  şi  bună,  mai  presus  de  orice,  dacă  ar  fi  dat 
omului  viţii  mai  puternice  decât  omulL  înţeleg  fatali¬ 
tatea  suferinţii,  dar  nu  cred  în  fatalitatea  răului  moral»- 
De  aceea,  în  loc  să  cârtim  pentru  relele  câte  vin  asupra 
noastră,  învinuind  pe  Ziditor,  să  ne  întoarcem  mai  bine 
la  îndemnul  prorocului:  «încetaţi  de  a  face  rău»  şi  vom* 
vedea  noi  singuri  cum  răul  —  după  vorba  lui  Tagore 
—  se  va  refugia  într’un  ungher  şi  va  sfârşi  prin  a  mă- 
cinâ  existenţa  fiinţei,  care  şi  l-a  luat  de  tovarăş. 

Nu  Dumnezeu  e  vinovat  de  certurile  dintre  noi,, 
nici  de  desfrâul  oraşelor,  nici  de  întunerecul  şi  libeti- 
najul  satelor,  nici  de  materialismul  societăţii,  nici  de  tâl¬ 
hăriile  fără  număr  din  ţară,  nici  de  risipa  neruşinată  a 
luxoşilor,  nici  de  orbirea  cârmuitorilor,  nici  de  scepti¬ 
cismul  tineretului.  Dumnezeu  nu  poate  iscăli  viţiile  oa¬ 
menilor.  Providenţa  Lui  nu  cunoaşte  protecţia  unor 
astfel  de  legi.  Creaţiunea  Lui  reprezintă  bunătatea  şi 
înţelepciunea  lui  Dumnezeu  manifestate  în  afară,  dar 

lucrarea  liberă  a  făpturilor  a  făcut  dintr’o  lume  ideală 
un  iad. 

Ne  trebue  o  cugetare  comună  pentru  o  lume  mai 
bună.  Şi  nici  cugetarea  nu  o  putem  căpăta,  nici  lumea 
nu  o  putem  vedeâ  altfel  decât  este,  decât  săpând  în 
inimi  sfatul: 

«încetaţi  de  a  face  rău». 

Pr.  A.  C.  Osma. 

Cum  vede  un  iezuit  problema  reunirii 
bisericilor  creştine. 

E  cunoscut  de  toată  lumea,  că,  dornice  de  a  scăpă  de  vina 
desbinării  ce  aproape  de  un  mileniu  apasă  conştiinţa  creştină¬ 
tăţii,  o  seamă  dintre  bisericile  creştine  de  azi  au  pornit  o  mişcare 
pentru  restabilirea  unităţii  originale  a  Bisericii  lui  Isus  Hristos, 

«Revista  Teologică»  a  urmărit  cu  atenţiune,  intrucât  i-a  fost 
posibil,  tot  ceeace  s’a  scris  în  legătură  cu  această  problemă.  Nu 
ne-a  fost  dat  Insă  până  acum  să  putem  inregistră  şi  părerea 
oficialităţii  romano-catolice  cu  privire  ia  mişcarea  tn  chestiune. 
Ştim  din  spicuirea  puţinelor  reviste  ce  ne  vin  din  străinătate,  că 
papa  Benedict  al  XV-lea,  la  Invitaţia  ce  i  s’a  făcut  din  partea 
«Alianţei  mondiale  pentru  înfrăţirea  popoarelor  prin  biserici» 
de  a  participă  la  Congresul  convocat  de  dânsa  în  vara  anului 
1918,  s’a  mulţumit  să  răspundă  cu  o  scrisoare  de  îmbărbătare 
fără  să  preciseze  punctul  de  vedere  al  bisericii  ce  conduce,  In 
legătură  cu  această  chestiune. 

Aceeaşi  atitudine  a  luat- o  Scaunul  papal  şi  faţă  de  invi¬ 
taţiile  de  a  participă  la  lucrările  «Conferenţei  mondiale  pentru 
credinţă  şi  organizaţie»  (World  Conference  on  Faith  and  Order). 
Aceasta  pe  motivul  că  o  problemă  ca  cea  de  sus  n’ar  fi  corect 
să  se  rezolve  pe  cale  de  discuţii  intr’un  conciliu  bisericesc,  cu  o 
ordine  de  zi  stabilită  de  mai  nainte. 

Nouă  ni  se  pare  insă  că  preasfinţitului  dfela  Roma  nu  i-ar 
plăcea  asemenea  discuţii,  pentrucă  ele  uşor  ar  puteă  face  lu¬ 
mină  tn  jurul  mult  pretinsului  drept  de  supremaţie  jurisdicţională 
asupra  Bisericii  întregi,  cauza  primordială  a  desbinării  creştinătăţii. 

Iar  când  in  Maiu,  anul  trecut,  unul  din  capii  bisericii  pro- 
testante  scandinave  N.  Soderblom,  invitat  de  universitatea  din 
Miinchen,  a  venit  să  ţină  in  acest  oraş  catolic  din  Germania 
protestantă  câteva  conferinţe  asupra  necesităţii  şi  posibilităţii 
reunirii  bisericilor  creştine,  presa  catolică  germană  nu  s'a  sfiit 
să-i  impute  acestui  stâlp  al  mişcării  unioniste  subiectivismul  dog¬ 
maticei  luterane,  cu  care  şi -a  împestriţat  conferinţele  şi  să  strige 
în  gura  mare  în  contra  interconfesionalismului  profesat  de  ma¬ 
tadorii  acestei  mişcări,  fără  ca  —  după  cât  ştim  —  să  fi  indrăsnit 
chiar  şi  numai  unul  dintre  reprezentanţii  catolicismului  german 
să  preciseze  punctul  de  vedere  al  bisericii  sale  în  legătură  cu 
această  problemă. 

lată  însă  că  în  Nrul  3—4  de  pe  Decemvrie  1923— Ianuarie 
1924  a!  revistei  «Stimmen  der  Zeit»  ce  se  tipăreşte  la  Freiburg 
i  Br.  şi  e  redactată  de  călugări  iezuiţi  din  Miinchen,  unul  din 
aceştia,  pater  M.  Reichmann,  ocupându-se  întriun  articol  de 
problema  reunirii  bisericilor  creştine,  dă  totodată  şi  indicii  cu 
privire  «unica  deslegare  naturală  şi  norocoasă»,  ce  ar  fi  să  se 
dee  acestei  probleme. 

Dând  în  numitul  articol  expunerea  în  ordine  cronologică 
a  evenimentelor  mai  însemnate  în  legătură  cu  mişcarea  unionistă, 
pater  Reichmann  nu  se  sfieşte  să  accentuieze,  că  desbinarea 
creştinătăţii  în  confesiuni  şi  secte  a  fost  o  necesitate,  o  bine¬ 
facere,  un  fapt  voit  de  însuşi  Mântuitorul,  ca  prin  aceasta  bi¬ 
serica  Lui  cea  unic  adevărată,  —  biserica  romano-catolică  de 
azi  —  să  se  poată  arătă  cu  atât  mai  vârtos  una,  sfântă  univer¬ 
sală  şi  adevărat  apostolică,  cu  cât  mai  multe  sunt  bisericile 
«schismatice»,  ce  s’au  desbinat  de  ea.  Şi  dacă  acest  fapt  al 
desbinărilor  a  fost  voit  de  însuşi  întemeietorul  Bisericii  cre¬ 
ştine,  bunul  pater  crede  că  toate  sforţările  veacului  al  XX-lea, 
de  a  restabili  unitatea  originală  a  Bisericii  sunt  zadarnice.  Acesta 
a  fost  şi  motivul,  care  l-ar  fi  Îndemnat  pe  papa  Benedict  al  XV. 
să  nu-şi  trimită  delegatul  său  la  amintitul  congres  din  1916. 

Puţine  speranţe  leagă  Pater  R.  şi  de  rezultatele  adunării  ge¬ 
nerale  a  amintitei  conferinţe  mondiale  pentru  credinţă  şi  orga¬ 
nizaţie,  convocată  pe  Lunia  primă  din  Maiu  1925,  oricât  de 
realizabilă  i  s’ar  păreâ  cuiva  această  adunare,  dată  fiind  propa» 
ganda  ce  i  se  face  în  Anglia  şi  America  şi  chiar  dată  fiind 
toată  dărnicia  bogătanilor  englezi  şi  americani,  aderenţi  ai  miş  • 

<ării  unioniste;  adecă  chiar  dacă  s’ar  puteă  întruni  plănuita  adu¬ 
nare  generală,  Pater  Reichman  şi  tovarăşii  săi  cred  că  scopul 
ei  principal,  acela  de  a  află  posibilitatea"  restabilirii  unităţii  ori¬ 
ginale  a  Bisericii  creştine,  şi  a  adunării  tuturor  creştinilor  Intri  o 
singură  Biserică  universală,  una  şi  nedespărţită,  cu  aceeaşi  cre¬ 
dinţă  şi  organizaţie,  n’ar  puteâ  fi  realizat  niciodată. 

Dar  cea  mai  mare  greşală  o  comit  iniţiatorii  mişcării 
unioniste  atunci  —  crede  vrednidul  apărător  a!  papalităţii  — 
că nd  presupun  că  unitatea  Bisericii  vizibile,  întemeiate  de  Isus 
Hristos,  s’ar  fi  destrămat  deodată  cu  separarea  schismatică  a 
Răsăritului  de  Roma,  pe  vremea  lui  Fotie  şi  Mihaiu  Cerularie, 
ori  chiar  şi  numai  din  timpul  reformaţiunii  veacului  al  XVf-lea 
şi  că  dela  acest  timp  nici  una  din  aşă  numitele  biserici  creştine, 
deci  nici  cea  romano-catolică  de  azi,  nu  se  poate  identifică  cu 
tot  dreptul  pe  sine  cu  aceâ  una  sfântă  sobornicească  şi  apo¬ 
stolică  biserică  originală,  purtând  fiecare  din  ele  o  pată  mai 
mult  sau  mai  puţin  pronunţată  a  abaterii  dela  dânsa.  Pentrucă 
—  aşă  ni  se  dă  să  înţelegem,  —  biserica  romano-catolică  de  azi 
este  ea  insăşi  originala  una  sfântă  sobornicească  şi  apostolică 
alui  Isus  Hristos.  De  aceea  Pater  Reichmann,  ca  vrednie  membru 
al  ordinului  său  şi  apărător  al  ideei  ce  a  stat  la  leagănul  ace¬ 
stui  ordin,  nu  vrea  să  admită  nici  măcar  atât,  ca  reprezentanţii 
creştinătăţii  Întregi  să  discute  şi  examineze,  care  dintre  for¬ 
mele  de  azi  ale  creştinismului  este  mai  aproape  de  cel  original, 
pentrucă  curăţită  de  ceeace  urgia  vremurilor  i-a  imprimat, 
această  formă  să  fie  acceptată  de  toată  lumea,  ci  recomandă 
însuşi,  «lipsit,  se  înţelege,  de  orice  preocupări  confesionale*  ca 
singurul  drum  «simplu»  şi  «natural»,  menit  să  ducă  pe  toţi  creş¬ 
tinii  la  uniune  tntrio  singură  biserică,  « revenirea  tuturor  la  una 
şt  niciodată  despărţita  biserică  catolică,  cea  zidită  de  Petru  şi 
condusă  de  urmaşul  lui  de  azi,  papa  dela  Rome». 

Atât  şi  nimic  mai  mult.  Deci...  foarte  «simplu»  şi  «foarte 
natural»,  din  punct  de  vedere,  catolic,  iezuitic.  Ne  mirăm  nu¬ 
mai  cum  de  creştinătatea,  care  de  aproape  un  mileniu  se  fră¬ 
mântă,  vrând  se  afle  calea  care  s’o  scoată  din  impasul  In  care  a 
adus-o  orgoliul  preasfinţilor  urmaşi  ai  lui  Petru  de  pe  vremuri, 
n’a  înţeles  până  acum  această  soluţie  şi  nu  vrea  să  o  Înţeleagă 
nici  azi.  V.  Licărescu. 

Cine  este  şi  unde  este  Hristos  pentru  tine? 1 

A  murit  anul  pentru  toţi. 

’  II.  Cor.  5,  14. 

Iubiţi  Creştini  şi  Fraţi I 

Acum  vre-o  şaptezeci  de  ani,  într’un  oraş  mare  dirr 
Apus  se  ridica  un  palat  grandios.  Sute  de  lucrători  co¬ 
borau  şi  urcau  schelele  până  la  înălţimea  caturilor,  nă¬ 
dăjduind  să  prindă  dela  această  lucrare  o  fărâmă  de  fe¬ 
ricire  pământească.  Dar  vecinicul  duşman  al  acestei  fe¬ 
riciri  pământeşti,  nenorocirea,  pândiâ  ocazia  să  se  răs- 
bune.  La  un  moment  s’aude  o  trosnitură,  apoi  un 
bubuit  surd  şi  înfundat,  urmat  de  vaiete  sinistre.  Se 
rupseseră  schelele  şi  sub  ele  au  îngropat  pe  muncitori,, 
adormind  pe  mulţi  pentru  vecie. 

Dar  sus  de  tot  a  rămas  cumva  un  rest  de  schele. 
Şi  iată  că  de  o  scândură  slabă  atârnau  doi  lucrători. 
Scândura  se  încovoiase  tare  şi  ameninţă  să  se  rupă  sub 
povara  amândurora,  şi  ajutor  la  iuţeală  nu  li  se  puteâ  da. 
Lumea  de  jos  aşteptă  cu  inima  îngheţată  de  groază  să 
vadă  sfârşitul  acestor  bieţi  nenorociţi,  când  surprind  ur¬ 
mătorul  schimb  de  cuvinte:  «Prietene,  zise  cel  mai  bă¬ 
trân,  tu  eşti  june  şi  n’ai  pe  nimeni,  care  să  rămâie  pe 
drumuri,  dar  eu  sunt  tatăl  alor  şase  copii,  —  te  rog  las& 
de  scândură»;  —  «E  adevărat»,  răspunse  celălalt  şi-şi 
desfăcu  mânile,  prăbuşindu-se  cu  iuţeală  fulgerătoare. 
Lovitura  ce-a  primit,  a  fost  aşâ  de  puternică,  că  moartea, 
i-a  stins  îndată  scânteia  vieţii.  Dar  prin  moartea  lui,  a. 
fost  salvat  celălalt. 

Şi  cel  mântuit  îşi  da  limpede  seama,  că  fericirea 
de-a  fi  teafăr  în  mijlocul  familiei  sale,  o  datoreâ  jert¬ 
firii  de  sine  a  tovarăşului  său,  de  aceea  drept  recuno¬ 
ştinţă  la  căpătâiul  celui  mort  a  aşezat  o  cruce  simplă, 
de  peatră,  dar  pe  care  a  gravat  cuvinte  simţite,  cuvinte 
de  aur:  «Acesta  a  murit  pentru  mine». 


1  Predică  rostită  ia  catedrala  din  Sibiu,  Ia  zîua  înălţării  sf.  Cruci,  1923_ 

Câţi  trecători  nu  s’au  oprit  şi  nu  se  opresc  şi  azi 
adânc  impresionaţi  în  faţa  acestei  cruci,  şi  câţi  nu  pleacă 
de  aco<o  asaltaţi  de-o  furtună  de  gânduri!  Şi  dacă  am 
trece  chiar  şi  noi  prin  acel  cimiter,  n’am  puteâ  face  alt¬ 
ceva,  decât  că  ne-am  opri  înfioraţi,  emoţionaţi  în  faţa 
acelor  cuvinte  izbitoare,  şi  deodată  am  vedeâ  înainte 
un  om  care  se  jertfeşte,  ca  să  fericească  pe  altul.  Şi 
s’ar  găsi  poate  între  noi  unii,  cum  se  găsesc  şi  între 
alţii,  cari  ne-am  transpune  cu  sufletul  chiar  în  locul 
acelui  fericit  tată  alor  şase  copii,  trecut  prin  fiorii  morţii, 
şi  poate  că  pentru  scurtă  vreme  am  puteâ  simţi,  ce-a 
simţit  el  când  a  aşezat  crucea,  şi  ceeace  aşi  dori  eu  să 
simţiţi,  azi,  toţi,  câţi  sunteţi  de  faţă. 

Iubiţi  Creştini  şi  Fraţi  t 

Ştiţi  ce  mă  miră  pe  mine?  Că  în  faţa  noastră  a 
tuturora  stă  o  cruce,  care  poartă  acel  aş  text  scris  cu 
sânge  nevinovat:  «A  murit  pentru  noi!»  Trecem  zilnic 
pe  lângă  ea,  şi  nimeni  nu  rămâne  impresionat,  nimeni 
nu  se  emoţionează,  nu  se  opreşte!  Şi  stăm  absolut  în 
acelaş  raport.  Căci  şi  aici  e  un  mântuitor,  şi  noi  mân¬ 
tuiţi,  şi  aici  suntem  fericiţi  —  dar  nerecunoscători,  — 
şi  unul  care  s’a  jertfit,  murind  pentru  noi  toţi.  Dar  ce 
inimi  de  peatră!  Arătaţi-mi  unde  i  monumentul,  pe  care 
suntem  datori  să  i-l  ridicăm  noi?  Căci  crucea  aceasta 
EI  şi-a  ridicat-o.  Unde  ne  e  iubirea,  cu  care  să  răsplătim 
iubirea  Domnului  Isus  Hristos  cu  care  s’a  jertfit  pen¬ 
tru  noi? 

O,  Doamne,  iartă-ne  păcatele! 

Monument?  —  Dar  ce  fel  de  monument?  Şi  de 
ce?  Aşă  m’ar  întrebă  poate  cei  mai  mulţi.  Şi  au  tot 
dreptul  să  mă  întrebe  aşâ,  pentrucâ  goana  după  feri¬ 
cire  rău  înţeleasă  nu  le  dă  răgaz  să  vadă,  că  această 
fericire  nu  e  întreagă,  că  pe  acest  pământ  nu  ajunge 
decât  la  sfârmituri  de  fericire  şi  la  acestea  primejduin- 
du-şi  viaţa  la  tot  pasul  şi  chinuit  în  fiecare  clipă  de 
teama  de  moarte.  Ei  n’au  avut  vreme  să  afle  că  Hristos 
este  adevărata  noastră  fericire,  că  singur  Hristos  ne  dâ 

adevărata  fericire  şi  că  ne-a  şi  dat-o  de  mult  prin 
moartea  sa  pe  cruce  pentru  noi.  De  aceea  trebue  să  i 
ridicăm  monument,  monument  mai  tare  decât  arama, 
făurit  din  propria  noastră  viaţă,  curăţită  de  tot  ce  este 
strică  cios. 

O,  dar  iubite  creştine  şi  frate,  surprind  un  gest  de 
displăcere  şi  de  protestare  pe  faţa  ta?  Crezi  poate,  că 
afirm  ceva,  ce  e  nevrednic  de-un  om  din  veacul  luminii  ? 
Crede  mă  că  lumina  noastră  e  o  lumină  pe  din  afară,  pe 
când  înlăuntrul  nostru,  vai,  cât  e  de  mare  întunerecul! 
Iată  ce  nu  băgăm  noi  în  seamă,  şi  tocmai  din  pricina 
ei  n’ajungem  la  adevărata  fericire.  Fă  să  fie  lumină  în¬ 
lăuntrul  tău,  iubite  frate!  Şi  ca  să  poţi  aceasta,  pune  fi 
întrebarea:  Cine  este  Hristos  pentru  mine?  şi -apoi: 
unde  este  Hristos  pentru  mine?  Şi  cugetă  adânc  şi  mult 
oprindu  te  pentru  o  clipă  în  faţa  crucii  de  pe  Golgota. 
Atunci  când  vei  răspunde  drept,  vei  vedeâ !  Atunci  vei 
simţi  care  este  adevărata  fericire!  Atunci  vei  simţi  în 
faţa  crucii  Domnului,  ce-a  simţit  acel  tată  alor  şase  copii, 
când  a  aşezat  crucea  cu  acea  inscripţie  mult  grăitoare ! 
Şi  atunci,  nu  vei  mai  avea  nici  un  gest  de  protestare 
la  cele  spuse  de  mine,  ci-mi  vei  da  dreptate. 

Iubite  creştine  şi  iubite  frate,  nu  te  uimi  c’am 
zis  să-ţi  pui  întrebarea:  cine  e  Hristos  pentru  tine,  — 
n’ai  de  ce!  Căci  nu  vreau  să  spun,  că  nu  ştii  cine  e 
Hristos ;  nu  mă  îndoiesc  că  vei  şti  să  spui  foarte  multe ; 
vei  şti  să-mi  spui  cine  a  fost  El  pentru  păgâni,  pentru 
Greci,  pentru  Evrei,  cine  pentru  creştini;  —  dar  nu 
aceasta  are  preţ  pentru  fericirea  ta,  ci  aceea:  cine  este 
El  pentru  tine,  pentru  sufletul  tău,  pentru  viaţa  ta,  pentru 
casa  ta.  Nu  «cine-mi  zic  mie  oamenii  că  sunt»  a  fost 
important  pentru  Mântuitorul  şi  pentru  fericirea  Apo¬ 
stolilor,  ci  «cine-mi  ziceţi  voi  că  sunt».  Căci  dacă  tu  nu 
ştii,  ori  n’ai  avut  timp  să  te  gândeşti,  că  Isus  Hristos, 
Domnul  s’a  pogorât  din  slava  Sa,  umilindu-se  până  la 
asemănarea  noastră  omenească,  pentruca  să  te  înalţe 
pe  tine  şi  casa  ta ;  că  a  suferit  osteneală,  arşiţă,  neajun¬ 
suri,  ca  să  te  afle  şi  pe  tine  şi  pe  cei  din  casa  ta,  ca 

să-ţi  îndulcească  amarurile  vieţii  tale ;  că  a  suferit  lovire, 
batjocuri  dela  semenii  tăi  trufaşi,  ca  să  te  cruţe  pe  tine 
de  ele;  şi  la  urmă  s’a  jertfit  pe  sine,  a  murit  pe  cruce, 
—  pentruca  să  te  scape  pe  tine  de  frica  morţii  şi  să- ţi 
dăruiască  viaţă  veşnică,  —  cum  vei  aşteptă  să  te  simţi 
deplin  fericit?  Doar  fericirea  nu  stă  în  grămada  ta  de 
aur;  ea-ţi  aduce  grije  şi  frică;  şi  nici  în  mărirea  ta  de 
o  zi,  care-ţi  aduce  invidie  şi  duşmănie.  Fericirea  ta  stă 
în  pacea  şi  mulţumirea  sufletului  tău,  —  şi  acestea  ţi  le 
dă  Isus  Hristos. 

Deci  Isus  Hristos  e  fericirea  ta,  înseamnă-ţi-o  bine 
în  inima  ta,  şi  caută  această  fericire. 

Dar  vezi  acum,  tocmai  ca  să  dai  de  eâ,  trebue  să 
te  întrebi:  Unde  e  Hristos  pentru  tine?  Căci  şi  aici 
)uţin  ajută  de  vei  ştii,  că  Isus  Hristos,  Domnul  şi-a 
jetrecut  viata  omenească  acum  vre  o  2000  de  ani  şi  c’a 
ost  prin  Palestina,  iar  acum  este  în  cer  şi  este  şi  pe 
pământ;  ci  este  important  pentru  fericirea  ta  să  ştii,  că 
EI  este  aproape  de  tot  de  tine,  că  este  chiar  lângă  tine, 
şi  că  îndată  ce  te  vei  opri  lângă  crucea  Lui  şi  vei  fi 
în  stare  să  ceteşti  acele  litere  de  sânge  nevinovat,  cari 
îţi  vor  arătă  că  EI  a  murit  pentru  tine,  se  va  face  simţit 
şi  ajutorul  deci  văzut.  Vei  simţi  o  mână  caldă  bine- 
cuvântându-te,  conducându-te,  ajutându-te,  înveselindu-te, 
îmbărbătându-te  şi  luminându-te  —  ecasă,  la  birou,  în 
fabrică,  în  atelier,  la  plug,  la  coasă,  la  şcoală,  la  afaceri, 
la  drum  şi  în  tot  locul  şi  timpul.  Şi  cu  cât  vei  ascultă 
mai  mult  glasul  Lui  şi  vei  urmă  sfaturile  Lui  —  pe  cari 
şi  azi  Ie  vei  găsi  prinse  în  graiu  omenesc  pe  paginile 
dumnezeeştilor  evanghelii,  pe  care  nu  pregetă  să  le  ceteşti 
cât  mai  des,  —  vei  simţi  cum  vine  măi  aproape  şi  mai 
aproape,  până-1  veijjăsi  acolo,  unde  trebuiâ  să-l  fi  aflat 
de  mult:  în  inima  ta.  Atunci  când  vei  cunoaşte  deplin 
cine  este  Hristos  pentru  tine,  vei  găsi  adevărata  fericire 
desăvârşită,  care  nu  te  trece  prin  primejdii  de  moarte, 
ci  dimpotrivă  te  duce  dela  viaţă  la  viaţă! 

Simţi,  că  este  aşa !  Spune-mi  atunci  iubite  creştine 
şi  frate  şi  iubită  creştină  şi  soră,  ce  te  mai  opreşte  să 

ridici  monumentul  cu  care  eşti  dator  marelui  tău  bine¬ 
făcător?  Ciopleşte,  curăţă,  imobilează  viaţa  de  aici  cu 
ajutorul  evangheliei  Domnului  aşâ  fel,  ca  de  pe  fiecare 
faptă  a  ei  şi  in  fiecare  clipă  să  se  vadă,  că  înţelegi 
scriptura  de  pe  Crucea  Domnului,  că  nu  poţi  trece  ne¬ 
păsător  pe  lângă  ea,  ba  mai  mult,  că  porţi  ranele  şi 
crucea  Lui  în  inima  ta,  —  şi  de  pe  care  monument  al 
tău  omenimea  să  cetească:  «Opriţi-vă  şi  meditaţi  în  faţa 
Crucii  Domnului;  Hristos  e  fericirea  noastră,  —  că 
Hristos  este  celce  a  murit  pentru  noi,  şi  mai  ales  care 
a  înviat  şi  pentru  noi»  şi  să  sfârşeşti  acest  monument 
cu  cuvintele  Ap.  Pa  vel:  «Cine  ne  va  mai  despărţi  pe 
noi  de  dragostea  lui  Hristos?»1  Amin.  Oh.  Maior. 


MIŞCAREA  LITERARA. 


Die  Bogomilien  in  ihrer  geschictlichen  Entwicklund  (teză 
de  doctorat  în  teol.)  de  Iordan  A .  Iile  Sk.  Karlovci,  Serbische 
Klosterdruckerei  1923,  Pag.  91.  —  Problema  care  preocupă  pe 
tinăru)  învăţat  sârb  nu  este  nouă.  Ea  are  însă  destule  laturi 
neluminate,  pentruca  reluarea  ei  de  cătră  istorici  să  nu  însem¬ 
neze  un  lucru  inutil. 

Pentru  noi,  în  deosebi,  problema  prezintă  o  deosebită  im¬ 
portanţă,  întrucât  ne  luminează  multe  ascunzişuri  ale  vieţii  noastre 
religioase,  ne  descopere  originea  multor  credinţe,  obiceiuri 
şi  tradiţii  populare  şi  ne  explică  naşterea  unei  literaturi  întregi 
cu  care,  durere,  norodul  nostru  dela  sate  se  nutreşte  încă  şi 
astăzi  în  mare  măsură.  Căci  Bogomilismul,  cu  învăţătura  sa  bi¬ 
zară,  venind  din  indepărtatele  ţări  ale  orientului  fantastic,  a  pă¬ 
truns  până  la  noi,  altoindu-se  puternic  în  tulpina  vieţii  religioase 
şi  culturale  a  masselor  noastre  populare. 

Studiul  dlui  Iordan  A.  Ulei  cuprinde  o  foarte  clară  şi  do¬ 
cumentată  expunere  a  istoriei  acestei  secte,  dela  cele  mai  în¬ 
depărtate  origini  ale  ei,  până  la  topirea  ei  târzie  în  marea  mo- 
hamedanismului. 2  Vastul  material  bibliografic,  consultat  de  autor 
cu  o  iscusinţă  demnă  de  remarcat,  îi  împrumută  studiului  o  deo¬ 
sebită  amploare  şi  un  pionunţat  caracter  ştienţific.  ^  Colan. 


1  Rom.  8,  34,  35. 

s  El  nu  atinge  laturea  dogmatică  a  chestiunii.  Interesul  lui  e  par 
istoric. 

Credinţă  raţională.  (Vernunfitiger  Glaube.)  Lucruri  vechi 
şi  nouă  cu  privire  la  problema  religioasă,  de  Dr.  In  teologie 
Arnold  Rademacher  profesor  de  teologie  în  Bonn.  Freiburg  in 
Breisgau  1923,  Herder,  pag.  224.  Grundzahl  3'60.  —  Este  o  carte 
de  sinteză,  care  urmăreşte  pe  terenul  teologiei  mişcările  reli¬ 
gioase,  păstrând  la  suprafaţă,  în  lumină  clară,  patrimoniul  de 
învăţătură  al  bisericei  creştine,  cu  gândul  de  a  face  să  răsbatâ 
din  sfera  principiilor  teologice  în  viaţa  de  toate  zilele.  Autorul 
caută  să  niveleze  prăpastia,  ce  s’a  creat  şi  este  incă  în  progres 
între  creştinism  şi  viaţa  trăită,  nu  prin  compromisuri  cari  slăbesc 
reciproc,  ci  prin  unitatea  de  legătură  firească  dintre  credinţă  şi 
progresul  ştientific,  în  vederea  formării  unei  culturi  creştine. 
De  sine  înţeles  totul  este  privit  prin  prisma  de  vedere  catolică, 
dar,  cu  rezervele  cuvenite,  cartea  dă  orientări  preţioase  oricărui 
■cetitor. 

* 

Catehetica  de  Dr.  Heinrich  Mayer,  profesor  de  şcoală 
superioară  în  Bamberg,  Feiburg  1924,  Herder,  pag.  180.  O.  M. 
2  50.  —  Cartea  uneşte  înălţimea  de  învăţătură  a  teoreticianului  cu 
practica  catehetică.  Expunerea  învăţăturei  şi  tratarea  ei  meto¬ 
dică  sunt  pline  de  viaţă.  Autorul  a  urmărit- şi  pune  la  înde¬ 
mână  o  bogată  literatură  catehetică, 

Toate  problemele  de  pedagogie  religioasă  sunt  atinse;  cele 
mai  de  seamă  sunt  tratate  în  special.  Expunerea  învăţăturei 
morale  pozitive  se  face  mână  în  mână  cu  analiza  şi  adâncirea 
psihologică  a  istorioarelor  biblice;  alături  de  propunerea  învă¬ 
ţăturei  religioase  stă  planul  de  învăţământ  ca  şi  metoda.  De 
dragul  noutăţii  nu  dă  dispreţului  mijloacele,  cari  au  dat  un 
succes  în  trecut. 

La  începutul  cărţii  se  face  o  escursiune  asupra  începutului 
şi  desvoltării  cateheticei  din  cele  mai  depărtate  vremuri  până 
în  prezent.  In  18  capitole  urmează  teme  cari  lămuresc  teoria 
şi  practica  învăţământului  religios.  Intr’un  capitol  «Religiunea 
şi  sufletul»  sunt  analizate  condiţiile  religioase  şi  psihologice 
ale  catehizării,  iar  încheierea  cărţii  o  face  un  număr  de  exemple 
asupra  felului  de  tratare  a  unităţilor,  în  lecţiuni  practice. 

Cartea  poate  servi  orientări  preţioase  cateheţilor  începători, 
şi  îndemnuri  nouă  pentru  cei  cu  îndeletniciri  mai  vechi _ 

• ;  *  J|  Qgyş  •  ’*3SNMI 

Arheologia  biblică  de  Dr.  Edmund  Ralt  profesor  de  se¬ 
minar  în  Maiz,  Freiburg  1924,  Herder,  p.  158,  G.  M.  2-30.  — 
Este  un  manual  practic  pentru  studenţii  în  teologie.  Dă  orien¬ 
tări  scurte  dar  clare,  ţinând  seamă  de  noile  descoperiri  arheo¬ 
logice  din  Egipet  şi  Azia  mică.  Celce  vrea  să  înţeleagă  Sfânta 
Scriptură  trebue  să  cunoască  ţara  despre  care  se  istoriseşte 

acolo,  să  cunoască  poporul  israiltean,  cu  particularităţile  lui,, 
cu  lumea  ideilor  de  care  se  călăuzea,  cu  legile  lui  sociale  şi  mo¬ 
rale,  cu  cultura  şi  cultul  său  religios  şi  cu  raporturile  lui  faţă 
de  neamurile  păgâne. 

Cuprinsul  cărţii  îmbrăţişează  Palestina  şi  locuitorii  ei,  anti¬ 
chităţi  private:  hrana,  îmbrăcămintea, locuinţa, familia, ocupaţiunea 
locuitorilor  ca  agricultori,  industria,  arta  şi  negoţul ;  apoi  con¬ 
stituţia  ţării  In  diferite  perioade;  dreptul  privat  şi  personal,  cu 
diferitele  lui  nuanţe;  răsboiul  şi  armata,  partide  şi  secte;  anti¬ 
chităţi  religioase:  locurile  sfinte,  menite  pentru  cult,  personalul 
cultului  religios,  lucrările  şi  timpul  săvârşirii  lui. 

Cartea  se  încheie  cu  bogate  indicaţii  de  literatură  pe  te¬ 
renul  arheologiei,  pentru  cel  ce  vrea  să  se  orienteze  In  amă¬ 
nunte  asupra  unei  probleme.  Iară  la  urmă,  registrul  alfabetic 
uşurează  mult  orientarea  asupra  chestiunilor  tratate. 

Pr.  P,  Moruşca. 

La  Question  religieuse  en  Tch6coslovaquie  de  Em.  Râit 
Praga.  Ed.  Oazette  de  Prague.  1922.  Pag  63  (format  mic).  — 
Broşura  de  faţă  e  o  dovadă  evidentă  de  hărnicia  inţeleapiă  cu 
care  conducătorii  republice!  cehoslovace  ţin  să  informeze  străi¬ 
nătatea  asupra  tuturor  domeniilor  de  viaţă  publică  din  ţara  pe 
care-o  conduc.  Această  propagandă  iscusită  nu  este  egalată  în 
tenacitatea  şi  metoda  ei,  decât  doar  de  munca  uriaşă  pe  care-o 
săvârşeşte  harnicul  popor  cehoslovac. 

Cehoslovacia  este  cea  mai  activă,  cea  mai  «frământată»  (in 
înţelesul  bun  al  cuvântului)  ţară  dintre  noile  alcătuiri  de  stat 
de  după  răsboiu.  Ea  a  trecut  şi  sub  raport  bisericesc,  printEo 
adevărată  revoluţie,  care-a  creiat  o  nouă  stare  de  lucruri, 

Em.  Râdl  ne  zugrăveşte  această  stare  de  lucruri  ca  unul 
care  o  cunoaşte  până  la  temelii.  O  judecă  dela  distanţă,  obiectiv; 
fără  alte  intenţii  decât  de  a  informă  exact.  De  aci  indiscutabila 
valoare  a  lucrării  sale,  mai  ales  pentru  cititorul  străin.  Expunerea 
dovedeşte  o  extraordinară  putere  de  sinteză  şi  o  precizie  de 
care  nu  e  capabil  decât  omul  de  ştiinţă. 

Dăm  câteva  crâmpeie  din  cuprinsul  broşurei: 

Catolicii  formează  cam  50—60  ia  sută  din  populaţia  re- 
publicei.  Majoritatea  covârşitoare  o  dau  Slovacii,  cu  o  viaţă  re¬ 
ligioasă  Încărcată  de  superstiţii. 

Cehii  au  fost  în  luptă  necontenită  cu  papismul.  După  răs¬ 
boiu  reacţia  a  fost  şi  mai  pronunţată.  Motivele  acestei  reacţii 
au  fost  mai  mult  de  ordin  naţional  decât  religios.  Catolicismul 
austriac  a  fost  considerat  în  toată  vremea  drept  cea  mai  for¬ 
midabilă  piedecă  în  calea  desvoltării  naţionale  a  poporului  ceh. 

Odată  cu  desrobirea  politică  a  acestuia  eră  natural  deci  să  iz¬ 
bucnească  cu  toată  puterea  şi  revolta  împotriva  catolicismului. 
Ea  a  luat  proporţii  aşâ  de  mari  incât  a  determinat  o  adevărată 
sciziune  bisericească.  O  mare  mulţime  de  credincioşi  s’au  rupt 
de  biserica  romană,  trecând  în  tabăra  protestanţilor,  sau,  în  cea 
mai  mare  parte,  —  organizându-se  pe  temelii  ortodoxe  (răsă¬ 
ritene)  —  în  biserica  naţională  cehoslovacă.  Întreaga  orientare 
culturală  în  Cehoslovacia  de  azi  e  anticatolică. 

Bisericile  protestante  din  cuprinsul  Republicei  stau  pe  te¬ 
melii  naţionale.  Desavantajul  acestei  situaţii  consistă  în  faptul 
că  ele  duc  o  viaţă  complect  izolată. 

Doctrina  religioasă  criticistă,  «supraconfesionaiă»,  a  lui  Ma- 
saryk  încă  are  mulţi  aderenţi,  Îndeosebi  în  clasa  intelectualilor. 
Influenţa  filozofiei  actualului  preşedinte  al  Republicei  cehoslo¬ 
vace  asupra  întregei  culturi  din  Cehoslovacia  modernă,  şi  în 
special  asupra  celei  protestante,  este  evidentă. 

Sectele  religioase,  dela  cele  mai  vechi  până  la  cele  mai 
nouă,  încă  sunt  reprezentate.  Fireşte  mai  ales  în  pătura  orăşă- 
nească  a  populaţiei.  Nu  lipsesc  nici  liber  cugetătorii  alimentaţi 
între  altele  şi  de  falsa  înţelegere  a  doctrinei  lui  Masaryk  care 
este  totuş  un  credincios. 

Ne  oprim  aici  cu  cronica  noastră  sumară,  pentru  a  pro¬ 
mite  cetitorilor  noştri  traducerea  broşurei,  care  ne  pune" în  fe¬ 
ricita  situaţie  de  a  cunoaşte  complect  actuala  fază  a  vieţii  bi¬ 
sericeşti  din  ţara  de  care  ne  leagă  o  prietinie  aşâ  de  strânsă. 

* 

Vlahii  şi  Morlacil,  studiu  din  istoria  românismului  bal¬ 
canic  de  Silviu  Dragomir,  profesor  univ.  Cluj  1924.  Pag.  136. 
Preţul:  Lei  50- — .  Cartea  remarcabil  de  îngrijit  tipărită  în  seria 
publicaţiilor  institutului  de  istorie  universală  dela  universitatea 
din  Cluj,  cuprinde  expunerea  largă  a  problemei:  «Originea  co¬ 
loniilor  române  din  Istria»,  pe  care  di  profesor  S.  Dragomir  a 
desfăşurat-o,  sumar,  întrio  recentă  comunicare  făcută  ia  Academia 
Română  (vezi  Analele  Acad.  Române,  seria  111,  tom.  I).  Autorul 
dovedeşte,  cu  un  bogat  material  istoric,  că  Românii-  Vlahii  din 
ţinuturile  Raguzei  erau  cunoscuţi  încă  din  veacul  al  XlV-Iea. 
îndeletnicirea  lor  de  căpetenie  eră  păstoritul  (documentele  isto¬ 
rice  ii  numesc  («turmarii»)  iar  brânza  «brence»  valacâ  eră  un 
articol  foarte  căutat  în  Raguza. 

Năcazurile  ce  le-au  avut  cu  republica  raguzană  i-au  făcut 
să  se  răspândească  şi  prin  Bosnia  şi  Herţegovina. 

In  acelaş  veac  apar  în  documentele  istorice  «Vlahii»  sau 
Morlacii  din  Croaţia  (Cap.  II).  Ei  trăesc  în  «cătune»  (de  aici: 
«catunarii»)  şi  sunt  oblăduiţi  de  «cneji»  după  «legea»  valacă. 

3 


258 


REVISTA  TEOLOGICĂ 


Unii  din  aceştia  se  numiau  chiari  voevozl.  Pentru  Vlahii  din  Lica 
şi  Velia,  ca  şi  pentru  cei  «regali»  (din  regatul  Croaţiei)  autorul 
are  titluri  nouă.  Tot  aşa  pentru  Morlaciî  din  Dalmaţia,  a  căror 
istorie  e  mai  lungă  şi  cari  îşi  întind  ramificaţiile  (prin  coloniştii 
până  în  Istria.  Dl  Dtagomir  dovedeşte  că  in  afară  de  foarte 
puţine  cazuri,  în  cari  e  vorba  de  Raguzani  sau  Italieni,  «Vlachii» 
din  documentele  istorice  sunt  Români. 

Pe  de  altă  parte  d-sa  dovedeşte  şi  identitatea  perfectă  în¬ 
tre  Vlahi  şi  Morlacî.  In  această  privinţă  e  pusă  la  contribuţie 
o  serie  întreagă  de  nume  terminate  în  articolul  masculin:  Ne- 
gulus,  Deduluz,  Draculus,  Pasculus,  Stanciul,  Dragulus  etc. 
Aceste  nume  se  întâlnesc  şi  înainte  de  veacul  al  Xlfl-lea. 

Toponimia  (cfr.  numele  de  localităţi  Cornet,  Loret,  Ne- 
grişori)  ne  duce  la  acelaş  rezultat. 

Foarte  amănunţit  e  tratată  viaţa  Vlahilor  din  ţinuturile  amin¬ 
tite  precum  şi  istoria  împrăştierii  şi  slavizării  lor.  Cartea  sfâr¬ 
şeşte  printr’un  capitol  despre  «problema  originei  Vlahilor  şi 
Morlacilor». 

Harta  dela  sfârşit  uşurează  citirea  cărţii,  care  luminează  în 
chip  strălucit  una  dintre  cele  mai  obscure  laturi  a  istoriei  noastre 
naţionale. 

* 

Fragmente  din  cronica  sârbească  a  lui  George  Bran- 

covici,  de  Silviu  Dragomir,  profesor  la  universitatea  din  Cluj. 
Bucureşti  «Cartea  Românească»  1924, pag.  70.  —  Istoria  nea¬ 
mului  românesc  de  dincoace  de  Carpaţi  e  săracă  în  izvoare 
proprii.  Şi  dl  Silviu  Dragomir  arată  aşa  de  lămurit,  In  prefaţa 
cărţii  de  care  ne  ocupăm,  pricina  acestei  stări  de  lucruri. 

Ea  trebue  căutată  în  faptul  că  «robia  politică  îndelungată 
n’a  dat  posibilitate  strămoşilor  noştri  să  fixeze,  în  monumente 
scrise,  partea  de  luptă  şi  frământări  cari  ar  fi  meritat  să  fie 
veşnicite». 

Dar  aceeaş  pricină  are  şi  darul  de  a  împrumută  o  deo¬ 
sebită  importanţă  operei  dlui  Dragomir,  care  prin  publicarea 
—  în  original  şi  în  traducere  românească  —  a  fragmentelor  cro- 
nicăreşti  privitoare  la  viaţa  mitropolitului  ardelean  Sava  Bran- 
covici,  a  adus  o  preţioasă  contribuţie  Ia  sporirea  izvoarelor 
istoriei  noastre  naţionale. 

Extrem  de  interesantele  fragmente  sunt  precedate  de  o 
notiţă  Introductivă  de  câteva  pagini,  in  care  d!  Dragomir  face 
biografia  autorului,  «falsul  despot»  George  Brancovici,  zugră- 
vindu-i  personalitatea  de  istoriograf,  precum  şi  de  câteva  ob¬ 
servări  critice  asupra  valoarei  cronicei  celuice  a  fost  «un  entu¬ 
ziast  apostol  al  unităţii  slave». 

* 

La  altarul  neamului,  cuvântări  Ia  sărbătorile  naţionale 
de  Dr.  George  Comşa,  diacon,  subdirector  general  în  Ministerul 
cultelor  şi  artelor,  Bucureşti  1924  pag.  5G  preţul  Lei  10’ — . 

Cu  râvnă  şi  hărnicie,  vrednice  de  luat  în  seamă,  părintele 
diacon  Dr.  Comşa  tipăreşte  o  nouă  broşură,  In  care  îşi  strânge 
cuvântările  la  diferite  serbări  naţionale  Unirei  principatelor, 
Zece  Mai,  Ziua  eroilor,  Ziua  onomastică  a  M.  S.  Reginei,  Zilele 
de  Naştere  a  M.  S.  Regelui,  Principelui  Moştenitor  Carol,  M.  S. 
Reginei  şi  în  sfârşit,  cea  de  a  9-a  cuvântare,  la  sfinţirea  unui  steag. 

Preoţimea  noastră  găseşte  în  această  carte  însufleţire  şi 
elemente  potrivite  pentru  alocuţiile  ce  trebue  să  ţină  la  astfel 
de  ocaziuni  strinse  într’un  mănunchiu,  cu  dorinţa  de  a  face  un 

lucru  bun.  p. 

* 

Învăţământul  public  considerat  ca  bază  a  ordine!  so¬ 
ciale  de  W  O ,,  în  româneşte  de  /.  B.  Sibiiu  Tip.  arhid.  1924. 
Pag.  28.  Broşura  cuprinde  un  memoriu  al  eruditului  teolog  con¬ 
vertit  dela  catolicism  la  ortodoxie,  W(ladimir  G(uette),  cătră  Thiers, 
fostul  preşedinte  al  republicei  franceze,  în  chestia  reformei  în¬ 
văţământului  din  Franţa.  Memoriul  a  purces  din  iniţiativa  par¬ 
ticulară  a  autorului  şi  nu  e  pus  Ia  cale  de  oficialitate.  De  aici 
temeritatea  surprinzătoare  a  concepţiilor  cari  îi  stau  la  bază. 

Pentru  formarea  oamenilor  mari  e  nevoe  de  un  învăţământ 
bine  organizat  şi  bine  aplicat.  Acesta  «va  fi  mai  bogat  în  re¬ 
zultate  decât  toate  sistemele  socialiste  şi  economice  trâmbiţate 
El  are  mai  ales  acel  avantaj,  că  va  reformă  societatea  fără  a- 
schimbâ  bazele  actuale». 

In  consecinţă  învăţământul  public  trebue  reorganizat  din 
temelii. 

Principii:  învăţământul  va  fi  gratuit  şi  laic  în  toate  gradele, 
obligator  în  primul  grad. 

« Gratuitatea  învăţământului  este  consecinţa  cea  mai  ime¬ 
diată  a  dreptăţii  sociale ».  El  singur  dă  putinţa  unei  înţelepte 
selecţiuni  a  valorilor  intelectuale  şi  morale.  Sistemul  privilegiilor 
sociale  scoate  din  şcoale  diplomaţi  «din  naştere»  şi  suie  la  con¬ 
ducerea  societăţii  nulităţile  cele  mai  patente. 

Laicitatea  învăţământului  va  exclude  din  şcoală  confesio- 
nalismul1. 


1  Principiul  e  îndreptat  mai  ales  împotriva  congregaţiilor,  cari  creş¬ 
teau  in  primul  rând  supuşi  ai  papei  şi  numai  pe  urmă  a  statului  francez. 
W.  G.  nu  e  on  aderent  al  laicidismului  modern.  Căci  proiectul  său  com¬ 
plex  de  constituţie  şcolară  prevede  anume,  în  art.  27,  că  «Duminecile  şi 
sărbătorile  recunoscute  de  stat,  elevii  din  toate  şcoalele  vor  fi  conduşi  în 
localurile  de  rugăciune  indicate  de  familie  spre  a  asistă  la  serviciile  reli¬ 
gioase  şi  la  instrucţiile  indicate  de  preoţii  diferitelor  culte*.  Tot  atât  de 
adevărat  este  insă  că  atâta  numai  nu  ajunge. 

3* 


* 


260 


REVISTA  TEOLOGICĂ 


Obligativitatea  învăţământului  primar  nu  atacă  drepturile 
paternităţii.  Căci  dacă  părintele  n’are  dreptul  să  stânjenească^ 
desvoltarea  fizică  a  fiului  său,  cu  atât  mai  puţin  are  dreptul  să-l 
priveze  de  binefacerile  culturii  şi  să-l  ucidă  prin  ignoranţă,. 
Statul  e  dator  să  ia  in  apărare  drepturile  celor  mici. 

Constituţia  învăţământului  public,  alcătuită  de  W.  G.  pre¬ 
vede  trei  categorii  de  şcoale:  1.  primare  sau  comunale,  2.  su¬ 
perioare  sau  districtuale  (pe  judeţe)  şi  speciale  (facultăţi)  cu  2: 
ramificaţii:  a)  teoretice  (cu  secţiile  literară,  ştiinţifică,  artistică  şi 
agricolă-industrială),  b)  practice  (medicina,  farmacie,  drept,  mi- 
litărie). 

De  altfel  învăţământul  e  împărţit  în  secţii  (ca  la  a)  încă: 
din  gradul  al  doilea.  Asta-i  meteahma  lui  cea  mai  mare.  Mili¬ 
tarizarea  complectă  a  învăţământului  prin  organizarea  şcoalelor- 
cazărmî  este  deasemenea  un  principiu  anti-psihoiogic,  deci  anti- 
pedagogic. 

Reforma  plănuită  de  autor  a  fost  realizată  în  parte,  dar  n’a 
dat  roadele  aşteptate..  De  aceea  proiectul  său  de  constituţie  şco¬ 
lară  are  pentru  noi  mai  mult  o  importanţă  istorică.  Memoriul 
cuprinde  totuşi,  în  părţile  sale  introductive,  şi  consideraţii  de  o 
valoare  permanentă.  îndeosebi  cele  despre  gratuitatea  şi  obli¬ 
gativitatea  învăţământului,  cari  nici  astăzi  nu  sunt  încă  realizate 
complect.  De  aceea  pâr,  prof.  l(lie)  B(eleuţă)  a  făcut  un  lucru; 
bun  dându-ni-Ie  într’o  frumoasă  traducere  românească. 

N.  Colan. 


CRONICA  BISERICEASCĂ-CULTURALÂ. 


Reforma  calendarului.  Calendarul  bisericesc  pentru  Oc- 
tomvrie,  Noemvrie  şi  Decemvrie  1924,  îndreptat  de  sf.  Sinod; 
al  bisericii  autocefale  române,  dispune  suprimarea  zilelor  de 
1—13  Oct.  st.  v.;  astfel,  după  30  Septemvrie  v.  se  va  trece  la 
14  Octomvrie  (sf.  cuv.  Cosma  şi  Paraschiva).  Amintirea  Aco¬ 
peririi  Maicii  domnului,  sf.  Ap.  Anania  şi  următorii  până  la  sf. 
mucenici  Carp  şi  Papii  se  va  face  în  14  Octomvrie  împreună 
cu  pomenirea  sfinţilor  cuv.  Cosma  şi  Paraschiva  (în  ziua  de  Marţi 
în  loc  de  Luni).  Tot  in  14  Octomvrie  se  vor  citi  şi  evangheliiie- 
rămase  afară  în  urma  îndreptării  calendarului. 

Pentru  fixarea  zilei  de  Paşti  se  menţine  Păscâlia  bisericii 
ortodoxe  de  până  acum,  având  a  se  stabiii  data  în  conformi¬ 
tate  cu  calendarul  Iulian  îndreptat.  Astfel  în  anul  1925  lăsatul 
de  carne  pentru  postul  sf.  Paşti  va  fi  la  22  Febr,,  lăsatul  de 
brânză  la  1  Martie  iar  ziua  sf.  Paşti  la  19  Aprilie.  înălţarea  Dom¬ 
nului  la  28  Mai,  iar  Pogorîrea  sf.  Duh  la  7  Iunie.  Toate  săr- 

:bătorile  cu  date  fixe  în  anul  1925  şi  următorii  rămân  neschim¬ 
bate  !a  zilele  lor  de  până  acum  şi  toate  orânduirile  bisericeşti 
se  susţin  nealterate. 

* 

O  sută  de  ani  dela  naşterea  lui  Avram  lancu.  In  zilele 
•de  31  August  şi  1,  2,  3  Septemvrie  a.  c.  s’au  desfăşurat,  în 
cadre  deosebite  măreţe,  serbările  pentru  pomenirea  Iui  Avram 
dancu,  Regele  Munţilor,  dela  naşterea  căruia  s’au  scurs  o  sută 
de  ani.  Un  neam  Întreg,  în  frunte  cu  regele  şi  cu  vlădicii  săi 
a  îngenunchiat  smerit  la  mormântul  aceluia,  care  a  întrupat  în 
viaţa  sa  de  mucenic  aspiraţiile  noastre  naţionale,  luptele  de 
desrobire  politică  ale  strămoşilor  noştri  şi  nădejdea  lor  în  drep¬ 
tatea  care  trebuia  să  vină. 

Plaiurile  munţilor  apuseni,  ce  în  atâtea  clipe  de  răstrişte 
şi-au  îmbiat  ocrotitorul  lor  adăpost  unui  neam  de  iobagi,  au 
fost  de  astădată  teatrul  unor  serbări  pe  cari  nu  le-au  egalat  in 
proporţii  externe  şi  însufleţire,  decât  doar  recentele  praznice 
dela  Aiba-lulia  şi  Răşinari. 

Valoarea  lor  adevărată,  permanentă,  o  va  da  totuşi  numai 
măsura  în  care  spiritul  de  jertfă,  cu  care  credem  că  s’au  cu¬ 
minecat  participanţii  ia  centenarul  lui  Avram  lancu,  va  trece  în 
viaţă. 

Pentrucă  viaţa  mucenicului  nostru  sărbătorit  este  o  şcoală 
a  fapta. 

* 

Cursurile  de  pedagogie  religioasă  dela  Sibiiu.  Cu 

gândul  de  a  împrospăta  unele  cunoştinţe  câştigate  de  cateheţii 
noştri  pe  băncile  şcoalei  şi  a  te  da  nouă  îndrumări  pentru  o  cât 
>mai  rodnică  activitate  pedagogică,  Consistorul  arhidiecezan  a 
organizat  Ia  Sibiiu  o  serie  de  cursuri,  la  cari  au  participat  peste 
30  de  profesori  de  religie  din  cuprinsul  arhidiecezei.  Cursurile 
;au  durat  două  săptămâni.  Intre  conferenţiari  amintim  pe  1.  P. 
S.  Mitropolit  Nicolae,  Arhim.  i.  Scriban,  Pâr.  prof.  Dr.  P.  Barbu 
prof.  O.  Ghibu,  prof.  I.  Nisipeanu. 

Dacă  la  orientările  înţelepte,  pe  cari  te  împărtăşesc  conferen¬ 
ţiarii  mai  adaogăm  şi  lumina  ce  se  desprinde  din  discuţiile  li¬ 
bere  ce  se  încing  spontan  între  cateheţii  cursişti,  nu  putem 
•conchide  decât  că  permanentizarea  cursurilor  anuale  ar  fi  un 
4ucru  dintre  cele  mai  folositoare. 

* 

Conferinţa  internaţională  a  Federaţiei  studenţilor  cre¬ 
ştini  din  Anglia.  La  High-Leigh  s’a  ţinut  o  conferinţă  a  soc. 
studenţilor  creştini  din  Anglia,  afiliată  Federaţiei  studenţilor  cre¬ 
ştini  din  toată  lumea. 


262 


REVISTA  TEOLOGICĂ 


La  această  conferinţă  au  fost  invitaţi  dela  fiecare  Univer 
sitate  din  Anglia  câte  4  studenţi,  doi  englezi  şi  doi  străini.  Stu¬ 
denţii  români  din  Anglia,  a  căror  Federaţie  naţională  este  afi¬ 
liată  de  3 — 4  ani  la  Federaţia  mondială,  a  fost  reprezentată  prin 
doi  studenţi:  d-ra  H.  Murgoci  dela  Universitatea  din  Bristol 
şi  dl  Berendei  de  Ia  Universitatea  din  Londra. 

Conferinţa  a  fost  foarte  interesantă  şi  cu  folos  pentru  cei 
o  sută  şi  mai  bine  de  studenţi  şi  Invitaţi  ce  s’au  adunat  şi  cari 
au  discutat  într’o  atmosferă  foarte  colegială  probleme  sociale 
cu  caracter  internaţional  şi  anume:  Aspectul  religios  al  interna¬ 
ţionalismului,  Internaţionalismul  şi  Liga  Naţiunilor,  Internaţiona¬ 
lismul  constructiv  (pe  bază  naţională);  Problema  studenţilor  străini 
în  Universităţile  engleze;  Legături  de  prietinie  între  naţiuni  şi 
între  persoane  etc. 

Mai  toţi  participanţii  erau  convinşi  şi  au  căutat  să  stabi¬ 
lească  că  adevăratul  Naţionalism  e  unul  dintre  caracterele  cele 
mai  preţioase  ce  posedăm  şi  că  scopul  lui  este  ca  ori  ce  Na¬ 
ţiune,  ţară,  oraş  sau  familie  şi  individ  să  dea  maximum  de  con¬ 
tribuţie  pentru  civilizaţia  mondială.  Credem  că  singurul  drum 
pentru  regularea  afacerilor  internaţionale  este  prin  Liga  Naţiu¬ 
nilor,  şi  că  răsboiul  este  negaţiunea  morală  a  bunătăţei  umane. 
Să  ne  străduim  a  face  să  înceteze  cauzele  ce  duc  la  răsboiu  ca: 
organizare  proastă  a  alimentaţii,  pământului,  muncei,  sentimente 
de  egoism  josnic  personal,  şovinism  etc.  etc. 

S’au  analizat  unele  dificultăţi,  dar  toţi  au  văzut  că  speranţa 
de  îndreptare  este  în  educaţia  generaţiilor  prezente  şi  viitoare. 
Cunoaşterea  reciprocă,  a  naţiunilor  ca  şi  a  indivizilor,  duce  la 
înţelegerea  mai  clară  a  problemelor  la  sinceritate  şi  onestitate 
complectă,  baza  tuturor  faptelor  mari. 

S’au  atins  şi  probleme  practice  ca  situaţia  studenţilor  streini 
şi  s’au  emis  păreri  cu  privire  la  studenţii  străini,  cum  să  fie  cât 
mai  bine  primiţi  şi  cu  eficacitate  în  universităţile  engleze. 

Rezultatul  Conferenţei  a  fost  foarte  îmbucurător.  Ne-am 
simţit,  mai  puternici,  şi  am  plecat  mai  cu  curaj  din  schimbul 
de  idei  şi  contactul  cu  atâta  lume  interesantă  şi  personalităţi. 
Pricepem  mai  bine  acum  problemele,  când  le-am  văzut  şi  le-am 
atacat  «dinăuntru»  şi  ne  simţim  în  stare  să  distrugem  prejudi- 
ţiile  iraţionale  şi  stupide  cari  împedică  progresul  social  în  toate 
direcţiile.  (tUniv.»)  Helen  Murgoci 

Siud.  III  Bristol. 

* 

Congresul  dela  Vetehrad.  Dela  31  Iulie  la  3  August  a  c. 
s’a  ţinut  la  Velehrad  (Cehoslovacia)  un  congres,  pentru  unirea 
bisericilor.  Membrii  asociaţiei  sunt  slavi,  mai  ales  catolici.  Iar 

tendinţa  ei  e  mai  mult  de  ordin  naţional- politic,  decât  de  ordin 
religios.  Această  tendinţă  a  eşit  la  iveală  in  deosebi  la  con¬ 
gresul  dela  Vehehrad  (locul  de  odihnă  vecinică  a  Sf.  Metodiu, 
apostolul  cehilor l)  care  a  avut  un  pronunţat  caracter  panslav 
La  congres  au  participat  Cehi,  Slovaci,  Ruşi,  Polonezi,  Ruteni, 
Sârbi  şi...  Români  greco-catolici  (probabil  din  ordinul  mon¬ 
seniorului  Marmaggi).  A  prezidat  Mgr,  Marmaggi.  Congre¬ 
sul  s'a  desfăşurat  în  atmosfera  unui  desăvârşit  entuziasm  na¬ 
ţional.  Idealul  care  Însufleţi  A  măreaţa  adunare  a  fost  unitatea 
de  rasă  a  celor  prezenţi.  De  aceea  ponosticurile  cu  privire  la 
rezultatul  religios  al  congresului  actual  şi  al  celor  ce  se  vor 
succede  încă  tot  Ia  câte  doi  ani,  sunt  foarte  riscate.  In  orice 
caz  recunoaşterea  infalibilitâţii  papei  din  partea  Ruşilor  pravo¬ 
slavnici  e  foarte  puţin  probabilă,  oricât  a  cochetat  în  timpul  din 
urmă  papa  cu  prea  puţin  regretatul  Lenin  şi  cu  tovarăşii  săi. 
Cât  despre  Cehi,  actuala  lor  orientare  culturală  e  dea  dreptul 
anticatolicâ,  dupăcum  aşă  de  lămurit  o  arată  recenta  broşură 
informativă  a  publicistului  Em.  Radi :  «La  Question  religieuse  en 
Tscheloslovaquie»  (vezi  cronica  literară  din  acest  număr  al  Re¬ 
vistei  Teologice). 

* 

Lupta  Împotriva  „şcoalei  fără  Dumnezeu"  în  Statele- 
Unite.  —  Revista  Les  Nouvelles  teligieuses  din  Paris  aduce  in¬ 
teresante  informaţii  cu  privire  la  recenta  reacţie  ce  s'a  trezit  în 
Statele- Unite  împotriva  aşă  numitei  şcoaie  «laice».  Lupta  pentru 
reintegrarea  învăţământului  şi  educaţiei  religioase  în  şcoalele 
nord.  americane  ia  proporţii  tot  mai  mari.  Pe  lângă  societăţile 
vechi  s’au  format  de  curând  instituţii  nouă,  cari  şi-au  scris  pe 
flamura  lor  lozinca:  «Vrem  şcoală  cu  Dumnezeul» 

Lumea  americană  se  convinge  tot  mai  mult  că  relele  'So¬ 
ciale  (criminalitatea,  divorţul)  cari  iau  pe  zi  ce  trece  proporţii 
tot  mai  mari,  se  datoresc,  în  partea  lor  covârşitoare,  sistemului 
de  învăţământ  «fără  Dumnezeu». 

Instituţiile  autonome  au  şi  început  să  lucreze  în  consecinţă. 
Regulamentul  Universităţii  din  Tehas  exclude  din  serviciul  său 
pe  slujbaşii  atei.  Măsura  care  a  fost  privită  de  unii  ca  un  gest 
de  intoleranţă,  a  fost  Intimpinată  de  cei  mai  mulţi  şi  cei  mai 
buni  cu  o  entuziastă  aprobare... 

La  votare,  legea  a  întrunit  7  voturi  pentru  şi  1  contra  — 
un  amănunt  cât  se  poate  de  semnificativ. 

* 

Descoperiri  arheologice  în  Vlfleem.  Cu  prilejul  lucră¬ 
rilor  de  desfundare  şi  nivelare  a  terenului,  intreprinse  în  timpul 
din  urmă  de  călugării  franciscani,  pentru  ridicarea  unor  nouă 

clădiri  in  Vifleem,  s’a  descoperit  o  orgă  şi  13  clopote.  Din  cer¬ 
cetările  făcute  s’a  putut  constata  că  orga  (cu  250  de  ţevi)  şi 
clopotele  trebue  să  fi  fost  îngropate  intenţionat  şi  anume  în  a 
doua  jumătate  a  veacului  XV.  Intr’adevăr  după  ocuparea  Con- 
stantinopolului  (1453)  de  cătră  Mohamed  II,  tragerea  clopo¬ 
telor  a  fost  interzisă  cu  cea  mai  mare  stricteţă,  sub  cuvânt  că 
sunetul  lor  ar  chemă  pe  creştini  la  arme  împotriva  lui  Allah  şi 
ar  tulbură  liniştea  eternă  a  sufletelor  cari  pribegesc  in  spaţiul 
nemărginit.  Pentru  a  preveni  o  persecuţie  şi  a  scăpă  sfântul 
locaş  de  nimicire,  călugării  franciscani  au  îngropat  orga  şi  clo¬ 
potele  la  piciorul  unei  columne.  Clopotele  descoperite  sunt  de 
trei  mărimi.  Cel  mai  mic  dintre  ele  poartă  inscripţia:  Vox  Do¬ 
mini  (vocea  lui  Dumnezeu).  Vechimea  clopotelor  pogoară  până 
In  veacul  ai  Xlll-lea.  Neculce. 


NOTE  ŞI  INFORMAŢII. 


Asociaţia  clerului  «Andreiu  Şaguna»  îşi  va  ţineă  al  cincilea 
congres  misionar  în  a  doua  jumătate  a  lunei  Octomvrie  a.  c., 
la  Oradea-Mare.  Problema  ce  se  va  discută  va  fi:  Apostolatul 
laic.  Tezele  parţiale  asupra  cărora  se  vor  prezentă  referate 
sânt  1.  Necesitatea  apostolatului  laic.  2  Organizarea  apostola¬ 
tului  laic  la  sate  şi  3.  Organizarea  apostolatului  laic  la  oraşe. 

Terminul  congresului  ca  şi  ultimele  dispoziţii  în  legătură 
cu  el  se  vor  aduce  la  cunoştinţa  preoţimii  noastre  în  primele 
zile  ale  Iui  Octomvrie. 

* 

După  parohiile  Ucea,  Boarta,  Poiana,  Cheile- Cibului,  re¬ 
venite  de  curând  Ia  sinul  bisericii  strămoşeşti,  a  trecut  la  orto¬ 
doxie  şi  parohia  Drăguş  din  cuprinsul  protopopiatului  de  Avrig. 
Actul  care  continuă  un  proces  de  viaţă  bisericească  în  plină 
desfăşurare,  s’a  sărbătorit  în  amintita  parohie  cu  o  deosebită 
solemnitate. 

Blajul  aflând  că  o  nouă  «defecţiune»  e  pe  cale  să  se  pro¬ 
ducă,  a  trimis  în  ultimul  moment  câţiva  misionari  ta  faţa  locului, 
crezând  că  aceştia  o  să  convingă  pe  credincioşi  de  infailibili¬ 
tatea  papei  şi  astfel  o  sâ-i  mai  poată  întoarce  din  drumul  apucat. 

Cele  petrecute  la  Drăguş  însă  le-au  risipit  toate  iluziile. 
Credincioşii  au  trecut  şi  de  drept  la  Biserica  ai  cărei  fii  erau 
de  fapt. 

Pentru  noi  trecerea  Drăguşenilor  la  ortodoxie  e  un  fapt 
consumat.  Fraţii  noştrii  dela  Blaj  însă,  sântem  siguri  că  vor 
deslegâ  din  nou  sacul  fără  fund  al  insultelor  şi  minciunilor  cu 

•cari  «Unirea»  ne  Împroaşcă,  săptămânal,  după  cei  mai  veritabil 
sistem  iezuit. 

Noi  regretăm  acest  procedeu  anticreştinesc  şi  anticultural, 
pe  care  fraţii  noştri  de  pe  Târnave  l-au  ridicat  la  rangul  unei 
religii,  dar  el  nu  ne  atinge  de  loc.  Grosolăniile  se  întorc  tot¬ 
deauna  împotriva  celorce  le  debitează.  Rezultatul  anchetei  în¬ 
treprinse  —  la  dorinţa  dumnealor  —  în  chestia  trecerilor  dela 
Cib,  chestie  din  cari  monitorul  Târnavelor  a  crezut  că  poate 
4ace  o  pravoslavnică  «noapte  a  sf.  Bartolomei»,  va  dovedi  com¬ 
plect  şi  irefutabil  această  constatare. 

* 

Se  ştie  că  fostul  nunţiu  papal  în  România,  Mgr.  Marmaggi, 
a  fost  mutat  dela  Bucureşti  la  Praga.  Pricina  acestei  mutări  nu 
e  de  loc  din  domeniul  tainelor  adânci.  Gazetele  ne-aduc  acuma 
;ştîrea,  că  prea  puţin  regretatul  reprezentat  al  papei  care  ne-a 
părăsit,  a  fost  învitat  să  plece  şi  dela  Praga.  Motivul  acestei 
expulzări  «diplomatice»  e  tot  acela  care  l-a  silit  să  plece  din 
România.  Ba  ce  e  mai  mult,  presa  cehă  nu  s'a  sfiit  de  loc  să  şi 
exprime  dorinţa,  ca  Mgr  Marmaggi  să  fie  ultimul  reprezentant 
al  papei  în  republica  de  care  vorbim.  E  o  lecţie  de  diplomaţie 
din  care  cărmuitorii  noştri  n’au  învăţat  decât:  inexorabila  ne¬ 
cesitate  a  concordatului... 

,  * 

După  ştirile  gazetelor  ungureşti  conducătorii  bisericii  ro- 
mano-catoiice  din  ţară,  s’au  declarat  împotriva  concordatului. 
Motivul  acestei  atitudini  ar  fi,  că  tratativele  dintre  vatican  şi 
guvernul  ţării  se  poartă  fără  consultarea  lor,  iar  faptul  acesta  nu 
prea  rimează  cu  autonomia  bisericii  catolice  din  Ardeal,  —  au¬ 
tonomie,  pe  care  statusul  catolic  şi-o  revendică  pe  nedrept,  cu 
atâta  insistenţă. 

Juxtapunerea  atitudinilor  diametrul  opuse,  pe  care-o  au 
bisericile  catolice  din  România  fată  de  aceeaşi  chestiune,  e  de 
o  elocvenţă  surprinzătoare:  Catolicismul  unguresc  e  împotriva 
concordatului,  fiindcă  felu!  în  care  se  urmează  tratativele  pentru 
încheierea  acestuia  însemnează  cea  mai  categorică  negare  a  au¬ 
tonomiei  faimosului  Status,  problemă  care  implică  atâtea  des- 
avantagii  de  ordin  economic...  Pe  de  altă  parte  catolicismul 
blăjan  e  pentru  concordat,  pentrucă  situaţia  iui  de  copil  alintat 
al  guvernului  ca  şi  ai  papei  fi  asigură  atâtea  avantagji  tot  eco¬ 
nomice.  Deci  în  amândouă  cazurile:  «interesul  poariă  fesul». 

* 

Constatând  influinţa  covârşitoare  a  cinematografului  asupra 
spectatorilor,  în  special  asupra  celor  din  categoria  tineretului, 
-d.  Mattingly  subliniază,  în  nr.  din  5  Iulie  ai  ziarului  America , 
marele  câştig  spiritual  (şi  material)  pe  care  l-ar  puteă  realiză 


biserica  pe  urma  filmelor  educative.  De  aceea  face  apel  la 
scriitorii  catolici  să  compună  filme  cari  ar  promovâ  credinţa  şi 
moralitatea  şi  să  înceapă  in  felul  acesta  o  vastă  propagandă 
religioasă  morală  cu  ajutorul  cinematografului. 

fdeia  nu  este  nouă  şi  realizarea  ei  ar  avea  incontestabil 
cele  mai  frumoase  rezultate.  Acest  apostolat  s’ar  putea  între¬ 
prinde  şi  ia  noi  —  cu  aceleaşi  perspective  de  răuşită.  Ceeace 
s’a  făcut  până  acum  incidental,  s’ar  puteâ  face  de  aci  înainte 
sistemat  c.  Biserica  ar  aveâ  în  felul  acesta  încă  un  puternic 
mijloc  modern  de  evanghelizare.  In  special  preoţii  misionari 
ai  eparhiilor  ar  puteâ  face  minuni  cu  ajutorul  cinematografului 
ambulant,  care-ar  rulă  alte  filme  decât  cele  de  categoria  lui 
«Scherlock  Holmes»  sau  «La  Garţonne»,  cari  otrăvesc  sufletul 
plăpând  al  elevilor  noştri  dela  oraşe.  Sf.  Sinod  şi  Ministerul 
cultelor  ar  aveâ  poate  un  cuvânt  de  spus  în  această  chestiune. 

* 

Reţinem  din  articolul  «Ecouri  târzii  ale  unei  polemici»  ur¬ 
mătoarea  mărturisire  de  credinţă  a  dlui  Nichifor  Crainic: 

«Nu  eram,  cum  s’a  crezut,  un  adept  dogmatic  al  preotului 
Teodor  Popescu,  fiindcă  nu  cred  în  reformatorii  dogmatici. 

Toate  cuvintele  mele  îi  subliniau  voinţa,  sinceritatea  şi  în- 
drăsneala  cu  care  luă  asupră-şi  mişcarea  de  reînviere  morală 
înfrăgezire  şi  actualizare  a  învăţăturii  date.  E  o  cale  pe  care 
o  socot  mântuitoare  şi  pentru  biserică  şi  pentru  viaţa  poporului 
nostru.  Părintele  Teodor  Popescu  a  făcut  în  urmă,  declaraţii 
de  completa  anarhie  dogmatică  în  faţa  sf.  Sinod  şi  a  fost  esco- 
municat.  Dincolo  de  limitele  ortodoxiei ,  eu  nu  văd  nimic  mai 
bun.  Altfel,  ce  m’ar  fi  împiedecat  până  acum  să-mi  găsesc  în 
grădinile  eterodoxe  arbori  mai  umbroşi  decât  recent  excomu¬ 
nicatul?»  ( «Gândirea »,  Nr.  16,  pag.  417.) 

* 

Ziarul  *Lupta>  din  1  August  a.  c.  a  publicat  textul  ante¬ 
proiectului  de  concordat,  care-ar  cuprinde  rezultatele  negocie¬ 
rilor  de  până  acuma.  Presa  cârmuirii  noastre  politice  s’a  grăbit 
să  desnvntă  autenticitatea  lui,  spunând  că  el  nu  cuprinde  decât 
pretenţiile  Vaticanului.  Monstruositatea  acestor  pretenţii  ar  puteâ 
înduplecă,  la  urma  urmelor,  pe  cititor  să  dea  crezare  desminţirii. 
Numai  cât  tot  atât  de  adevărat  este,  că  Lupta  n’a  putut  prinde 
din  vânt  acel  text,  nici  nu  credem  că  vr'unul  dintre  redactorii 
săi  s’ar  îndeletnici  cu  fabricarea  de  anteproiecte  fictive.  L’Osser- 
vatore  Romano,  semioficiosul  Vaticanului,  anunţa  mai  deunăzi 
că  «negocierile  sânt  în  mod  fericit  avansate,  dar  înţelegerea 
fiind  acum  realizată  asupra  mai  tuturor  articolelor,  s’a  hotărît 
de  comun  acordj  din  pricina  vacanţei  Congregaţiei,  să  se.  reiâ. 

negocierile  în  Octomvrie  viitor,  spre  a  se  stabili  un  text  defi¬ 
nitiv.  Mai  rămân  puţine  articole  în  suspensie».  («Unirea»  din  23 
Aug.  1<j24.)  Presa  românească  a  adus  din  când  in  când  ştiri  si¬ 
milare  despre  mersul  tratativelor.  Atunci  ? 

Unisonul  ştirilor  pe  cari  le  dă  Vaticanul  şi  guvernul  în 
chestia  concordatului,  raportat  la  buclucaşul  text  de  antrepro- 
iect,  aduce  pe  cititor  într’o  lamentabilă  încurcătură. 

Noi  ne-am  spus  limpede  punctul  nostru  de  vedere  în  che¬ 
stia  concordatului,  negându-i  categoric  ori  ce  fel  justificare.  Sânţ 
perspective  că  răul  se  va  produce;  proporţiile  lui  s’ar  puteâ  mic¬ 
şora  însă  printr’o  serioasă  discuţie  publică.  De  aceea  credem, 
că  oficialitatea  este  datoare  să  informeze  mai  temeinic  şi  mai 
des  presa  despre  mersul  tratativelor  pentru  încheierea  concor¬ 
datului. 

Repetăm:  anteproiectul  Luptă  e  monstruos.  De  aceea  nici 
nu  ne  putem  încumetă  la  comentarea  lui.  Autentic-neautentic  — 
ţara  aşteaptă  alt  proiect  de  concordat,  ori,  mai  bine,  niciunul. 

* 

Pentru  corurile  bisericeşti  recomandăm  următoarele  corn- 
posiţii  muzicale  publicate  de  Timotei  Poponti  profesor  de  mu¬ 
zică  la  şcoala  normală  Andrei  Şaguna  şi  dir.  al  corului  bisericii 
mitropoliei  din  Sibiu: 

1.  Cântările  liturgici  pentru  3  voci  egale,  ediţia  111.  Preţul 
unui  ex.  legat  frumos  20  lei. 

2.  Cântările  liturgiei  pentru  voci  mixte,  1 1  coaie  tipar,  cu¬ 
prinde  întreg  serviciul  liturgiei,  mai  multe  heruvice,  concerte 
bis.  (pricesne),  irmoasele  şi  troparele  celor  4  praznice  mari, 
cântările  când  serveşte  arhiereul,  fericirile  etc.  Preţul  unui  ex. 
legat  frumos  60  lei. 

La  comandare  se  va  adăugă  şi  spesele  de  transport  şi  re¬ 
comandare  de  3 — 5  lei. 

♦ 

La  22  şi  23  Sept.  se  va  ţinea  Ia  Sinaia  conferinţa  regio¬ 
nală  a  Alianţei  pentru  înfrăţirea  popoarelor  prin  biserici.  La 
această  conferinţă  vor  participă  delegaţi  ai  României,  Bulgariei, 
Iugoslaviei,  Greciei,  Albaniei  şi  Turciei.  Biserica  ortodoxă  ro¬ 
mână  va  fi  reprezentată  prin  d.  V.  G.  Ispir,  secretarul  general 
al  Ministerului  cultelor.  D-sa  a  reprezentat  biserica  noastră  si  la 
congresul  general  al  «Alianţei»  ţinut  în  primăvara  a.  c.  la  Oxford. 

* 

Primim  spre  publicare  următoarele: 

Antologie  religioasă.  Pentru  complectarea  materialului  ce  l 
pregătesc  pentru  tipar,  rog  pe  toţi  fraţii  preoţi  din  ţara  întreagă 

şi  pe  foţi  cei  ce  se  interesează  de  literatura  noastră  religioasă: 
să  binevoiască,  In  termin  de  30  de  zile,  a-mi  trimite  orice  fel 
de  produs,  compiect  ori  fragmentar,  de  poezii  religioase,  indi- 
gitând  orice  circumstanţă  relativ  la  originea  şi  la  circulaţia  în 
popor  a  poeziilor  religioase.  Ori  ce  informaţii  şi  orice  comen¬ 
tarii,  orice  inciigitări  de  izvoare  ( reviste  cărţi  etc.)  sunt  bineve¬ 
nite  şi  le  primesc  cu  sincere  mulţumiri.  Colaboratorilor  mei, 
pentru  munca  lor  de  interes  cultural,  ie  anticipez  călduroase 
mulţumiri.  Pr.  D.  Voniga,  redacţia  «Luminătorul»  Timişoara  I. 
Sf.  Oheorghe  4  II. 

* 

La  Facultatea  de  Teologie  din  Bucureşti  este  o  bursă 
pentru  studii  in  străinătate. 

Pentru  ocuparea  ei  se  va  ţineâ  examen  la  15  Octomvrie 
a.  c.  înscrierile  se  primesc  la  cancelaria  Facultăţii  dela  15  Sep¬ 
temvrie  până  la  5  Octomvrie  a.  c. 

Candidaţii  vor  fi  licenţiaţi  ori  doctori  în  teologie  şi  vor 
depune  examen  scris  şi  oral  din  Noul  Testament,  după  text 
grec  şi  latin,  câte  două  probe. 

* 

«Noua  Revistă  Bisericească»  de  sub  conducerea  dlui  T. 
P.  Păcescu  ştie  totdeauna  să  dea  o  notă  originală  problemelor 
de  care  se  ocupă.  Dorind  să  împărtăşească  cititorilor  săi  pă¬ 
rerile  celor  mai  de  seamă  personalităţi  bisericeşti  asupra  cau¬ 
zelor  cari  înlesnesc  ivirea  şi  propagarea  sectelor  religioase,  a 
hotărit  să  întreprindă  o  anchetă.  Roagă  deci  pe  cititorii  săi  să 
răspundă  la  următoarele  întrebări: 

1.  Căror  cauze  se  datoreşte  ivirea  şi  răspândirea  atâtor 
secte  cu  înfăţişare  protestantă  în  biserica  ortodoxă? 

2.  Rătăcirea  dela  Cuibu  cu  Barză  este  isbucnirea  nestă¬ 
pânită  a  unei  reacţiuni  de  interiorizare  a  creştinismului  nostru 
ortodox,  sau  este  rezultatul  acţiunii  calculate  a  propagandiştilor 
protestanţi  anglo-americani  ? 

3.  Date  fiind  condiţiile  actuale  ale  conştiinţei  ortodoxe 
creştine  la  poporul  nostru,  pot  să  aibă  sorţi  de  izbândă  propa¬ 
gandele  sectare  şi  cea  zisă  dela  Cuibu  cu  Barză? 

4.  Ce  trebue  să  facă  clerul  ortodox  pentru  a  preîntâm¬ 
pină  această  propagandă  primejdioasă  bisericii  noastre?  Să  se 
oprească  la  o  polemică  teologică  cu  sectanţii,  sau  să  se  satisfacă 

conştiinţa  creştină  a  ortodocşilor  aşâ  fel,  ca  această  conştiinţă 
să  nu  mai  cadă  pradă  învăţăturilor  sectante? 

5.  In  ce  înţeles  trebue  să  se  ia  iniţiativele  începute  pentru 
o  evanghelizare  ortodoxă,  în  scopul  de  a  combate  analfabe¬ 
tismul  religios,  de  a  produce  o  interiorizare  a  creştinismului  în 
conştiinţa  ortodocşilor  şi  a  provocă  o  colaborare  a  individului 
la  mântuirea  sa  proprie? 

Problema  pusă  în  aceste  cinci  întrebări  se  incadrează  mi¬ 
nunat  în  noul  program  de  pedagogie  creştină,  pe  care  şi-l 
anunţă  «Noua  Revistă  Bisericească»  şi  asupra  căruia  credem 
că  vom  avea  prilejul  să  revenim  cât  de  curând. 

* 

La  Boston  (Statele  Unite)  a  încetat  din  viaţă,  de  curând, 
H.  Gardiner,  una  “dintre  cele  mai  remarcabile  personalităţi  ale 
vieţii  bisericeşti  nordamericane.  Neobosita  putere  de  muncă  şi 
extraordinara  iscusinţă  organizatoare  a  marelui  defunct  eră  pusă 
în  serviciul  «Conferentei  mondiale  pentru  credinţă  şi  organi¬ 
zaţie»  (Faith  and  Order) 

După  strădanii  de  10  ani,  defunctul  a  izbutit  să  întrunească 
în  1920,  la  Geneva,  cea  dintâi  conferinţă  mondială,  la  care  au 
participat  150  de  reprezentanţi  oficiali  ai  celor  80  de  biserici 
creştine.  Pentru  Întâia  oară  biserica  ortodoxă  luă  contact  oficial 
cu  reprezentanţii  protestantismului  apusean.  Momentul  a  fost 
punctul  de  plecare  al  unei  acţiuni  unioniste,  care  astăzi  este  în 
plină  desfăşurare. 

H.  Gardiner  a  desvoltat  o  rodnică  activitate  şi  pe  terenul 
organizării  carităţii  creştine.  Deaceea,  îndeosebi  biserica  prote¬ 
stantă  deplânge,  cu  trecerea  lui  ia  cele  veşnice,  şi  moartea  unuia 
dintre  cei  mai  mari  binefăcători  ai  celor  năcăjiţi. 

• 

Congresul  preoţilor  văduvi  de  lege  ortodoxă  din  întreaga 
ţară  se  va  ţineâ  la  Cluj,  in  ziua  de  1  Octomvrie  a.  c.  Obiectul 
desbaterilor  II  va  formă  chestiunea  modalităţii,  prin  care  preoţii 
văduvi  ar  putea  câştigă  dreptul  de  a  se  recăsători.  Problema 
nu  e  străină  nici  de  preocupările  sf.  Sinod.  Congresul  n'ar  aveâ 
deci  decât  scopul  de  a  grăbî  soluţia. 

Dela  Asociaţia  clerului  „Andreiu  Şaguna“. / 


Pentru  P.  C.  Prezidenţi  ai  secţiilor! 

Suntem  în  preajma  Congresului  Asociaţiei  noastre. 

De  aceea  atragem  atenţia  Prea  Cucernicilor  prezidenţi  ai 
secţiilor,  să  nu  întrelase  convocarea  şi  întrunirea  secţiei  ce  li  s’a 
încredinţat. 

E  vorba  nu  numai  de  prestigiul  Asociaţiei  noastre,  ci  şi  de 
aceea,  ca  prin  activitatea  noastră  să  ne  încopciem  în  marile  pro¬ 
bleme  ale  vieţii  obşteşti,  ridicându-ne  noi  înşine  moralul  cu  pri¬ 
lejul  atâtor  întruniri  şi  spunându-ne  cuvântul  în  chestiunile  vitale 
ale  bisericii. 

Intre  altele,  aşâ  credem,  ar  fi  bine,  ca  la  proxima  întrunire 
a  adunării  secţiilor,  preoţimea  să-şi  spună  cuvântul  pentru  cu¬ 
venita  înzestrară  a  bisericii  noastre,  care  a  rămas  şi  acum  mai 
pe  jos  decât  unele  culte,  înzestrate  princiar  In  trecut,  cari  azi 
incassează  mari  sume  de  despăgubiri  pe  urma  exproprierii  prin 
Reforma  agrară.  Şi  ar  trebui  să  se  ceară  o  revizuire  a  aplicării 
legii  agrare. 


* 


Pe  lângă  înzestrarea  materială,  ce  se  cuvine  bisericii  noastre,, 
s’ar  cere  tot  aşâ  de  mult  să  se  insiste  din  partea  clerului  nostru,, 
pentruca  bunurile  —  realităţi  şi  capitale  —  ale  bisericii  catolice, 
cari  Îşi  au  originea  în  donaţiuni  sau  fundaţiuni  de  stat,  să  fie 
constituite  într’un  fond  religios  comun  al  tuturor  confesiunilor, 
sau  ca  acelea  să  fie  distribuite  de  stat,  după  numărul  credincio¬ 
şilor  singuraticelor  culte;  Intre  aceste  culte,  dacă  biserica  noastră 
va  află  de  mai  potrivit  să-şi  formeze  fondul  său  religionar  propriu. 

Tot  astfel  va  trebui,  ca  clerul  nostru  să  reclame  statului 
desfiinţarea  oricăror  privilegii  materiale  ale  catolicilor  şi  sâ-i 
reducă  sub  raportul  material  şi  de  drept  la  o  situaţie  egalitară 
cu  celelalte  culte  din  ţară. 

Cartea  mai  nouă  a  părintelui  prof,  univ.  Dr.  0.  Ghibu  cu¬ 
prinde  preţioase  indicaţii  de  material.  Cartea  aceasta  ar  trebui 
să  fie  cetită  de  cineva  la  ordinul  •  P.  C.  prezidenţi  ai  secţiilor, 
pentruca  şi  pe  temeiul  ei  să  se  poată  face  un  referat  în  şedinţa 
adunării  secţiei,  spre  a  se  luă  un  coneluz  hotărît,  care  va  trfebul 
trimis  la  Biroul  central,  pentru  a  îndeplini  ulterior  cele  necesare. 

La  ordinea  zilei  este  şi  chestia  concordatului,  care  încă  ar 
fi  bine  să  se  discute  în  secţii  pentruca  pe  baza  rezoluţiilor  luate 
aici,  să  se  discute  şi  în  Congres  şi  preoţimea  noastră  să-şi  arete 
astfel  încă  odată  atitudinea  sa  faţă  de  această  problemă  de  o 
deosebită  importanţă  pentru  biserica  şi  statul  nostru.  întrucât 
tratativele  pentru  încheierea  concordatului  s’au  întrerupt  şi  în¬ 
trucât  proiectul  de  concordat  nu  va  fi  adus  în  desbaterile  corpu¬ 
rilor  legiuitoare  înaintea  Congresului  nostru,  credem  că  paşii 
noştri  în  această  chestiune  nu  vor  fi  tardivi. 

In  acelaş  timp  rugăm  pe  P.  C.  prezidenţi  ai  secţiilor  să 
binevoiascâ  a  trimite  Biroului  central,  cât  mai  de  gradă,  raportul 
despre  activitatea  anuală  a  secţiei,  iar  pe  referenţi,  să-şi  trimită 
lucrările  asupra  temelor  ce  li  s’au  încredinţat  spre  lucrare.  Pen- 
trucă  biroul  central  numai  fiind  în  posesiunea  acestor  rapoarte 
şi  lucrări  va  puteâ  luă  ultimele  măsuri  pentru  congresul  apropiat. 

Biuroul  central. 


Greutăţile  financiare  cu  cari  luptăm ,  ne  silesc  să 
atragem  atenţia  onoraţilor  noştri  abonaţi  asupra  obli- 
gamentelor  ce  le  au  faţă  de  « Revista  Teologică rugăn- 
du-i  să  binevoiască  a- şi  achită  cât  mai  grabnic  re - 
stanţele  de  abonament 


Administraţia  « Revistei  Teologice ». 


-iiiiiimiiiiiimiiiiiHiiiiiiiiiiiiiiimiiHiiiiiiMiiiiiJUiiiiuHiJliîNMiilimHiiitiiiiimiiiiiiiHnimi 


„Biblioteca  bunului  păstor“. 

Nr.  1.  *  Taina  pocăinţih.  Studiu  pastoral  de  I.  Hanzu. 
Preţul  1  Leu. 

Nr.  2.  *  Clerul  şi  chestiunea  alcoolismului ».  Traducere  de 
V.  Oana.  Preţul  Lei  4*—. 

Nr.  3.  <La  centenarul  seminarului  Andreian».  Disertaţie 
de  Dr.  A.  Crăciunescu.  Preţul  1  Leu. 

Nr.  4.  < Chemarea  preoţimii  noastre *.  Consideraţii  de  actu¬ 
alitate,  de  mai  mulţi.  Preţul  Lei  5'—. 

Nr.  5.  c  Şase  predici  pentru  Duminecile  postului  mare»  şi 
*Un  cuvânt  pentru  ziua  învierii  Domnului »,  de  mai  mulţi. 
Preţul  2  Lei. 

Nr.  6.  < îndrăzniţi ,  eu  am  biruit  lumea /»  Predici  pentru 
timp  de  războiu,  prelucrate  după  I.  Kessler,  de  Dr.  N.  Bălan 
şi  I.  Moşoiu.  Preţul  2  Lei. 

Nr.  7 — 8.  <26  Predici  la  credinţa  creştină  sau  Tâlcuirea 
Crezului».  Traducere  de  episcopul  Nicodem  al  Huşilor.  Preţul 
Lei  IO- — . 

Nr.  9.  <Petru  Maior  şi  Unirea »  de  părintele  Terenţie. 
Preţul  2  Lei. 

Nr.  10.  < Schisma  românească »  sau  < Unirea  cu  Roma». 
Preţul  Lei  2'50. 

Nr,  11.  <Studiul  pastoralei  in  biserica  românească »,  de 
Arhim.  I.  Scriban.  (Extras  din  «Revista  Teologică».)  Preţul  20  Lei. 

Nr.  12.  <Ortodoxla  şi  creştinismul  apusean ».  Prelucrare 
din  ruseşte  de  P.  S.  Sa  Nicodem,  episcop  al  eparhiei  Huşilor. 
Preţul  Lei  8‘ — . 


„Biblioteca  bunului  păstor “  se  tipăreşte  acum  sub 
îngrijirea  Asociaţiei  clerului  <Andreiu  Şaguna*  şi  va  apăreâ  şi 
pe  mai  departe  ca  anex  la  < Revista  Teologică».  Broşurile  de  sub 
Nrii  1—10  s’au  împărţit  gratuit  abonaţilor  revistei,  cari  şi-au 
achitat  abonamentul  la  timp.  Numerii  neepuizaţi:  2,  4,  7—8, 
10,  11  şi  12  se  pot  comanda  la  administraţia  <Revistei  Teologice», 
şi  la  casierul  central  al  Asociaţiei  clerului,  trimiţându-se  pe  lângă 
preţul  arătat  mai  sus  şi  porto-postaL 


